recursal/SuperWikiNEXT-32B huggingface dataset:
香港島望過去青衣島東南。前面個海係維多利亞港，右邊個島仔係昂船洲，右邊後面係大帽山，左邊後山係大嶼山。
**青衣島**（粵拼：cing1 ji1 dou2），或者就咁叫**青衣**，係香港西面水域嘅一個島，響新界南面，接近荃灣同葵涌，係香港都會區（即係市區）嘅一部分。面積約十點六九平方千米。青衣島絕大部份嘅海邊已經填晒海，而且重拼埋周圍嘅兩個島，牙鷹洲同洲仔。未填海之前，島上有東北部有三個海灣同埋漁港。佢哋就係門仔塘、青衣塘同埋青衣灣。滄海桑田，海面變晒做青衣嘅新市鎮。

青衣島四面都係海。東同北面同荃灣葵涌隔住條藍巴勒海峽。西面係馬灣海峽，南面就係維多利亞港。島上有鄉村，市區，重工業同輕工業，亦都係香港嘅油庫。以前個島好隔涉〔呢句嘢唔似粵語，唔該改咗佢〕，但家下已經係香港交通樞紐，有七條橋駁住。個島係去香港國際機場必經之地，附近航道係東西海運必經。藍巴勒海峽邊，青衣島東南係九號貨櫃碼頭，係葵青貨櫃碼頭一部份。

青衣島1974年青衣大橋通車之後，就開始納入荃灣新市鎮一部份，係由長青邨開始，一直由南向北發展。青衣島發展比較散，各邨各有各核心，而最旺嘅地方響東北便，青衣港鐵站嘅青衣城。附近亦有長發邨嘅長發商場（而家「長發廣場（中文：長發廣場）」），係領匯其中一個重要商場。舊時有青衣大街，不過已經移平起晒樓，唔再係島嘅中心。青衣島大部份公共設施都響島東北。

海圖裏面嘅青衣島。大明萬曆年間，郭棐寫嘅粵大記有青衣島古名春花落。（南響圖頂）

名
-

青衣島英文寫做Tsing Yi Island，而再早一啲又寫做Tsing-I Island。早期地圖上面，青衣島個位標咗**青衣潭**或者**青衣潭山**。青衣個名，唔知點來，不過有幾個傳說。一說青衣島個海多青衣魚，另一說係青衣以前好多船到，交易會磅衫，叫稱衣，叫叫下叫青衣。不過青衣島個名見於白玉禪師嘅讖詩「長沙左手接青羅，右攬青衣濯碧波，深夜一潭旦斗現，裡頭容得萬船過，有人下得朝陽過，十三年後必登科，若是世人尋不得，回頭轉問釣魚哥。」呢首詩傳說係鄧符協落戶岑田（今日錦田），響荃灣一個叫「半月照灣」嘅名穴度葬佢老竇，掘到呢讖詩石。長沙就係長沙灣，青衣就係青衣島。中間洋面有好多船來來往往。

青衣其實重有古名，叫**春花落**。家下青衣東南都有個地方叫春花落，嗰度有條村叫春花落。咁啱早期青衣島英文亦都寫做Chun Fa Island或者Chung-Hue Island不過條村同古名嘅關係不明。大明時青衣對出個海叫春花洋。春花洋有海盜出沒，大明水師就響度打低班海盜。大明粵大記海圖畫低春花落，響葵涌隔籬。

行政
--

青衣島同葵涌組成嘅葵青區
青衣島家下係屬葵青。雖然係個離島，但係同荃灣好近，所以多年來都係荃灣範圍，所以舊時係歸荃灣區，而唔係離島區。後尾荃灣區實在人太多，青衣島同葵涌劃咗出來，開個葵涌及青衣區，即係家下葵青區。

不過鄉村又有自己分法，青衣島自成一角，屬青衣鄉事委員會。呢樣同葵涌唔同，葵涌係歸荃灣鄉事委員會。青衣鄉事委員會曾經響島好有政治影響力，不過自從有區議會同已經廢咗區域市政局，影響力大不如前。家上青衣住城人口多過村人口好多，影響力更加細。

史
-

青衣島因為響邊疆，古代記載唔係好多，家下搵到最古老記載，都係大明嗰陣嘅海防圖。

註
-

1. ↑  〈香港地理資料〉 (PDF). 地政總署測繪處.
2. ↑  〈滄海桑田話青衣〉. 原著喺2008年12月15號歸檔. 喺2007年6月11號搵到.
| How to read a taxoboxHow to read a taxobox**青衣魚** |
| --- |
|  |
| 瀕危指標 |
| File:Status IUCN3.1 NT zh-hant.svg就快受威脅（Near Threatened） (NT) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 輻鰭魚綱 Actinopterygii |
|
|
|
|
|
| 目 | 鱸形目 Perciformes |
| 亞目 (Subordo): | 隆頭魚亞目 Labroidei |
|
|
|
|
|
|
|
| 科 | 隆頭魚科 Labridae |
|
|
|
|
|
| 屬 | 豬齒魚屬 *Choerodon* |
|
|
|
|
|
|
|
| 種 | **舒氏豬齒魚 *C. schoenleinii*** |
|

 |
|
| 二元學名 |
| ***Choerodon schoenleinii***Valenciennes, 1839 |
|
|
|
|
|
|
|
|
|
|
|
|
|
|
| 別名 |
| * *Chaerodon schoenleini*Valenciennes, 1839
* *Chaerops notatus*Alleyne & Macleay, 1877
* *Choerodon cyanostolus*Richardson, 1846
* *Choerodon quadrifasciatus*Yu, 1968
* *Choerodon rubidus*Scott, 1959
* *Choerodon schoenleini*Valenciennes, 1839
* *Choerodon shoenleinii*Valenciennes, 1839
* *Torresia australis*Castelnau, 1875
* *Torresia lineata*De Vis, 1885
 |

**青衣魚**（粵拼：ceng1 ji1 jyu4，簡稱**青衣**），又叫做**黑斑豬齒魚**、**舒氏豬齒魚**、**青衣寒鯛**，係生物學上輻鰭魚綱鱸形目隆頭魚亞目隆頭魚科下其中嘅一種魚。蘇拉威西島有模式化生產呢個物種。早期廣東同香港區內有大量青衣魚。

生物特徵
----

魚體延長而呈長卵圓形，頭部背面輪廓圓突；上頜較短，向後不達眼前緣；上下緣各具四犬齒頭頗大，背緣稍陡，略呈均勻圓突，尾鰭截形。體呈暗青色。小魚顏色較淡，頭上半部及胸鰭基部有好多不規則藍紋，體側每塊鱗片上都有藍點，背鰭末二枚硬棘上有既黑斑都大過瞳孔。成魚頭部同鱗片無藍斑，但背鰭起點下方有一寬約四枚鱗片，長約五枚鱗片藍色鞍狀斑。背鰭硬棘十三枚，背鰭軟條七枚，臀鰭硬棘三枚，臀鰭軟條十枚。體長可達一百公分。

活動範圍
----

### 分佈

青衣魚分佈印度洋同西太平洋之間，包括：馬爾地夫，模里西斯，斯里蘭卡，琉球群島，台灣，東亞大陸沿海，菲律賓，印尼，越南，馬來西亞，澳洲，密克羅尼西亞，馬里亞納群島，索羅門群島，帛琉等海域。

### 深度

水深4至40公尺。

### 生態

青衣魚棲息於潟湖同臨海礁石附近沙地或雜草叢生地區，深海珊瑚礁獨居性主要捕食硬殼獵物，包括甲殼動物，軟體動物同海膽。

經濟魚種
----

青衣魚經濟價值高，多數活魚市場都有銷，香港亦有活青衣賣；肉質黏膠，十分美味，適合紅燒。另外其體色鮮豔，常被當作觀賞魚。

受到威脅
----

東南亞，香港，日本，沖繩當地人經常當青衣魚做食用魚，令青衣魚面對過度捕漁環境污染。而棲所珊瑚礁受破壞，水族貿易威脅青衣魚，馬來西亞甚少用青衣魚作為食用魚，但沙巴卻定價高。

青衣魚同其他值錢魚一樣，受到來自發展中國家既炸藥，山埃等化學品破壞式捕漁法對待。東南亞威脅最大，中國大陸，菲律賓，印尼同巴布亞紐幾內亞，長期使用炸魚，毒魚，以鏢捕魚等方法捕魚。

澳洲既青衣魚分佈廣泛，面臨較少威脅，但都要面對一定程度商業捕魚壓力。大堡礁，鯊魚灣（鯊魚灣） 丹皮爾，布魯姆 /般爾馬（Broome）同維多利亞州沿岸多有分佈。

保育
--

澳洲政府有限制青衣魚捕捉量；大堡礁等保護區亦限制捕魚。

巴布亞紐幾內亞，印尼，菲律賓等亦設立海洋保護區，但好多保護區監管無力，成效低。

沖繩漁夫捕捉青衣魚上限為1公斤。

中國大陸，香港，台灣並未以法律保護青衣魚，不過有保護區同海岸公園作為棲息地保護。

香港青衣
----

* 香港史

香港 青衣島因昔日海產豐富，青衣魚經常出現於該島東北海域，加上島形似魚，而命名[[青衣]。近代，海產需求量高，特區政府缺乏對該魚種或該區進行法定保護，加上大嶼山自然帶先後受到有香港國際機場，青馬大橋，港珠澳大橋等等長期經濟開發所影響，不單青衣魚，甚至中華白海豚已罕見於該水域。

1940年代香港內常見青衣魚，以海膽作魚餌釣，但而家變得罕見，青衣魚系香港高價食用珊瑚魚，常見於活珊瑚魚貿易。

睇埋
--

* 温妮·芙羅伊斯（Ranier Froese）、丹尼·波利（Daniel Pauly）主編，2011年12月版。世界魚類數據庫嘅頁面：*Choerodon schoenleinii*。
* 香港海水魚資料庫
* 台灣魚類資料庫
* IUCN REDLIST
* 中國科學院動物研究所．黑斑豬齒魚
**堤岸**（越南文：**Chợ Lớn**）係越南胡志明市嘅一個地區，位於西貢河西岸，地界範圍涵蓋胡志明市第五郡嘅西部同第六郡部分嘅區域。呢個地區因為係越南規模最大嘅華人聚居地同著名觀光景點而聞名。胡志明市嘅幾十萬華人之中，大多都集中住喺堤岸，有「小香港」嘅別稱，每日出入人潮有成幾十萬；有好多中國式嘅樓房、商店、寺廟或者學校，歷史達100多年嘅新街市係當地幾座市場中最大嘅一個。

堤岸嘅越南文國語字係「Chợ Lớn」，越南文喃字係「𢄂𡘯」。其中「𢄂（chợ）」意思係「市場」，「𡘯（lớn）」意思係「大」。「堤岸」係在越華人改嘅現代漢語名。響越南聚居嘅華人當中，以廣東人為主，其中主要係廣府人，所以堤岸嘅廣東食肆成行成市，最通用嘅語言係粵語。

響堤岸，好多條街係以中國人命名，包括孔子大道（Dường Khổng Tử）、老子街（Dường Lão Tử）等等。

史
-

1778年，住喺邊和嘅鋪洲華人社群由於支援過廣南國，而受到西山朝派兵報復嘅緣故，必須南遷去今日堤岸嘅所在地避難。1782年，呢尐華人再度受到西山朝軍隊剿殺，而必須重建居所。因為華人響河邊築起壩堤嚟防範水患，而令佢哋逐漸將「堤岸」當成呢個新居住地嘅名。

堤岸響1879年建市，1930年嗰陣已經擴展到胡志明市嘅邊緣，因此響1931年4月由法國殖民當局將兩者合併為「西貢堤岸市」，又叫做「西堤」。1956年將「堤岸」從城市名中剔除，只係叫「西貢」。

越戰嗰陣時，堤岸嘅人口一度增長到100幾萬人，駐越美軍司令部（MACV）、美國海軍西貢支援設施（Headquarters Support Activity Saigon）同美軍超市（Commissary）都曾經設喺呢區，美軍將士同逃兵喺堤岸嘅大量活動形成黑市交易，好多美軍內部配給嘅物資流入越南民間。1975年西貢陷落前嘅4月27號，共軍火砲曾經落入堤岸嘅民房區，造成傷亡。

打完仗之後，越南政府推動嘅城鄉人口政策同排華政策一度造成堤岸地區華民嘅出走，直到去1980年代黨中央開始改善越南華僑地位為止。

參考
--

1. 1 2 3  Chợ Lớn (Big Market) vietnam-beauty.com
2. 1 2  堤岸——全球最大的唐人街(組圖) - 國際線上 - 新聞中心
3. ↑  胡志明市 » 旅越須知 » 越南旅遊焦點 互聯網檔案館嘅歸檔，歸檔日期2013年12月3號，.－駐胡志明市台北經濟文化辦事處
4. ↑  胡志明市堤岸區：粵語通行的「小香港」 互聯網檔案館嘅歸檔，歸檔日期2013年10月4號，.－新華網
5. 1 2  憶昔日西貢華人區－堤岸今與昔
6. ↑  A Vietnam War Clerk's Diary: Diary Entry 6: Saigon, Friday, 11 June 1965
7. ↑  A Vietnam War Clerk's Diary: From The Editor: The Navy Exchange, Hair Spray, HSAS, and Corruption
8. ↑  約翰·皮爾格（英文：John Pilger），2005，〈The Fall of Saigon 1975: An Eyewitness Report - by John Pilger〉
9. ↑  Dawson, 351.
《**青藏高原**》係由張千一填詞同作曲。隻歌喺1994年寫，原本係電視連續劇《天路》嘅主題區，由李娜演唱。呢隻歌由於調門高、跳躍幅度大，一直被視為挑戰高音嘅必修課，所以被好多華語樂壇歌手翻唱，並多次做咗各類歌唱比賽選手嘅歌。

版權保護
----

2011年，張千一、喬羽、谷建芬等13位中國著名詞曲作家一齊出聲明，要求由2011年1月5號起，所有非公益性、商業性演唱活動涉及以上作者作品嘅，必須攞到有關作者嘅書面授權許可並畀相應報酬，如果擅自用咗將被追究相關人員或單位嘅法律責任。

軼聞
--

詞曲作者張千一喺作曲嗰陣係未去過西藏，而係靠自己想象青藏高原去創作。1995年，張千一為電視劇《孔繁森》寫主題歌《走進西藏》嗰陣先第一次去西藏。

參考
--

1. ↑  〈張千一主要作品年表〉 (簡體中文). 人民音樂 2008年第8期. 原著喺2021-04-30歸檔. 喺2011-08-24搵到.
2. ↑   〈喬羽等詞曲作家拉開維權戰：我們的歌不許隨便唱〉. 中新網轉自山東商報. 2011-01-16. 喺2011-08-24搵到.
3. ↑  〈古今能人閉門造出何種車〉. 網易轉自山東商報. 2010-09-13. 原著喺2014-07-29歸檔. 喺2011-08-24搵到.
4. ↑  〈李文秀與張千一的牽手之緣（下）〉. 《中國民族報》. 2001-05-18. 原著喺2014-08-08歸檔. 喺2014-07-24搵到.
座標: 22°30′03″N 114°06′43″E﻿ / ﻿22.50083°N 114.11194°E﻿ / 22.50083; 114.11194

味峰侯公祠
**味峰侯公祠**（英文：**Hau Mei Fung Ancestral Hall**），係喺香港金錢村第九巷嘅兩進式設計祠堂，上水侯氏味峰房嘅祖祠。佢大概喺乾隆中後期（1763年-1795年）起，由於味峰房子孫人丁單薄，缺乏財力，所以佢嘅祠堂亦近乎荒廢，喺2002年由香港政府出錢修葺，喺1998年被評爲二級歷史建築，但喺2010年11月10號改評為香港一級歷史建築。祠裏面有兩塊寫住「奉旨其正」同「皇恩浩蕩」嘅匾額，其中一塊「奉旨其正」牌匾係乾隆皇帝賞賜畀金錢村第22代嘅侯倬雲，以表揚佢處事公正嚴明，味峰侯公祠都係由佢起嘅，以紀念佢嘅曾祖父侯聚斐（名味峰），不過原本嘅百年牌匾已係20世紀中唔見咗，目前掛嘅牌匾係重造嘅。

祠堂正廳有兩條粉紅色石柱，相傳係官員專用嘅石材，而家已經揾唔到同類嘅物料進行修復。由於侯倬雲得到皇帝賜封，所以可以喺村裏面豎立一支喺幾十里外都可以睇到寫住「侯」字嘅高旗杆，喺當年經過金錢村嘅較低級官員都需要下馬致敬。嗰嚿豎立旗杆嘅基座距離祠堂唔遠，而家仍然存在，用古法製造，十分堅固，但已經被後人用混凝土堵塞插旗個圓窿。

參考
--

1. ↑  〈陳天權：《味峰侯公祠》，大公網，2007年3月17日。〉. 原著喺2017年4月26日歸檔. 喺2018年3月14日搵到.

出面網頁
----

* 上水金錢村有兩個祠堂
青衣門一景。青衣碼頭望出青衣門，中間見舊日葵涌焚化爐。
**青衣門**，香港一海門，洋面夾喺新界大陸荃灣一邊，同青衣一洲之間。英人叫佢做**Rambler Channel**，可以譯成**藍巴勒海峽**，亦都有**青衣海峽**之名。最闊嘅位有九百米。

因為藍巴勒海峽喺維多利亞港嘅範圍，所以亦都受到保護海港條例規管。法例規定維港範圍內唔准游水，所以市民唔可以喺藍巴勒海峽游水。

名
-

昔日青衣一帶洋面。青衣門喺圖東北
青衣門，故名意義，青衣對出海面有如門。海面窄處，水上人稱門。

英文Rambler Channel，個名源自 1884 至 1907 年服役嘅軍艦藍巴勒號（HMS Rambler），喺探測香港海港水深同繪製航海圖嘅貢獻[未記出處或冇根據]。

地理
--

青衣門北面，荃灣望出。右為荃灣，左上為青衣。近荃灣洋面有浮泡，可以泊船。青衣遠處為船廠。遠見汀九橋。
青衣門，夾喺新界大陸同青衣一洲之間，兩岸有山做屏風。大陸有大帽山等山，青衣亦都有青衣山等等嘅山，船艇可以避風。加上原本兩岸多海灣同淺灘，以前嗰陣時水上人都會避風修船。

青衣門好似曲尺咁，北面成東西向，東面呈南北向，中間屈過荃灣。洋面由青衣西北面入，迎向馬灣、雞踏門、急水門、龍鼓水道，洋面北面近大陸汀九處起，過荃灣，過牙鷹洲門仔塘後屈折，再過青衣塘，過青洲，到擸𢶍灣、春花洋出。出面海面有芒洲。如今荃灣，門仔塘、青衣塘，全部填為地。春花洋兩岸，填窄如水道，青衣門今下要到昂船洲西面至出到。

古時船多數過急水門，或者現今大船過雞踏門，青衣門並非主要航道，多數入青衣門各處，先至會行。

史
-

青衣門古史上所載唔多。多數記載都有關荃灣，荃灣原名淺灣，大明《粵大記》海圖有記，就喺青衣門北面，原本係大海灣，灘地淺。由於水上人多，而同陸上人交易，荃灣變為墟市。而鄉人亦都填海造地，種米，叫做鹹田。

一八四一年，英國殖民香港。人口開始增加，而糧食嘅需求因為咁慢慢增多，荃灣靠近香港之城，墟市繁盛，農人種養唔同食品，水上人運到城中買賣，青衣門係必經之路。

一八六〇年，英人攞到九龍半島。一八九八年，大清租借新界畀英國，擴展香港同九龍，起青山公路，荃灣墟市擴大，紛紛填海造地，灘地變鬧市。

到二十世紀六十年代，中國大量難民逃難去香港，香港人口暴增，必要大興土木，開山填海，青衣門日漸收窄，尤其為荃灣新市鎮同葵青貨櫃碼頭。荃灣固然有填海，而葵涌一邊，本為鄉郊擸𢶍灣，率先填平，一直到青洲芒洲，七十年代完成。自始青衣門，就無咗擸𢶍灣出口。葵涌填地填到去荔枝角灣。青洲同荔枝角灣，變成葵涌貨櫃碼頭。擸𢶍灣填地，日後變成葵芳同葵興。青洲到荃灣海邊，就變成避風塘。而擸𢶍灣水上人，就搬到青衣塘、門仔塘。

一九七二年，青洲同青衣洋面，開始起青衣大橋，到一九七四年完工。此為青衣門第一條大橋。

到八十年代，又再拓展荃灣新市鎮，輪到青衣洋面填海，青衣塘、門仔塘填平，青衣東岸拉成直綫。青衣門又收窄。

到九十年代，貨櫃碼頭要拓展，起公園，船廠等，填平荔枝角灣，美孚新邨對出洋面，填到昂船洲。之後再填埋青衣東南岸，做貨櫃碼頭，春花洋收窄，青衣門伸到去昂船洲對出。貨櫃碼頭，亦改名葵青貨櫃碼頭。此時青衣門上，有好多條橋落成，第一青衣北橋。之後興建高速公路同鐵路，要通去新建赤鱲角機場。汀九橋、青荔橋、長青橋，紛紛落成。而青衣大橋要重修，再起多條葵青橋。

到二十一世紀，青衣門南端，昂船洲同青衣南灣之間，要起高速公路，又起多條昂船洲大橋。

交通
--

青衣門上面嘅汀九橋（2004）
舊日有渡輪，荃灣同青衣各有碼頭，分別係荃灣碼頭，青衣碼頭，來往兩地同中環。因為起咗多條大橋，搭車交通方便，渡輪無法競爭，之後停航。

青衣門上面行車大橋六條，同鐵路橋一條，駁通兩岸：

* 青衣大橋，又叫青衣南橋
* 青荃橋，即係青衣北橋
* 汀九橋，連埋青衣島同埋屯門公路同大欖隧道
* 長青橋，係葵青公路（三號幹綫）一部份，通去長青隧道
* 葵青橋，即係青衣複制南橋
* 昂船洲大橋，連住青衣島同昂船洲
* 青荔橋，港鐵用

|  |  |
| --- | --- |
|  | 維基同享有多媒體嘅嘢：**Rambler Channel** |
**中國泛藍聯盟**喺2004年8月成立，係中國大陸嘅網絡政治團體，以「泛藍」為名，主要係要避免同大陸嘅自由黨派中國國民黨革命委員會混淆。組織公開會員達到二千幾名，以二、三十幾歲嘅年輕人為主，且都以中國國民黨精神黨員自居根據該組織嘅講法，中國泛藍聯盟係以「精誠團結，海納百川」為原則，為國民黨喺大陸嘅精神黨員提供服務。組織目標在於宣傳三民主義，傳播台灣經驗，促進國家嘅和平統一事業。

相關事蹟
----

根據媒體報導，呢個團體除咗進行思想分享、爭取權益、參與地方人大選舉外，重喺多個農村地區開展維權運動，係2007年，已經處理咗九十一件維權案件，受到地方政府唔小嘅關注。亦有講法話氾濫聯盟思想過於激進，所提嘅口號過於激進，對中國大陸嘅安定環境冇好處。亦有指氾濫聯盟有俾外國反華勢力利用嘅趨勢。

組織成立以來，曾經推動數次大型活動，喺2005年十月邀請國民黨高層到北京訪問嗰陣甚至獲准到現場舉標語歡迎，「唯後來打壓情況收緊，不但活動受禁，成員經常受到無理行政拘留，有喺政府部門工作嘅會員近日甚至被迫辭職，工作都不保。」2008年，連戰再度前往大陸，泛藍聯盟預備喺連戰抵達河南鄭州時前往歡迎，不過呢個組織負責人孫不二接受媒體電話訪問時宣稱「十餘名各省負責人動身出發時，卻遭到非法關押、監控、軟禁、及被迫寫下不再接觸的保證書」，「中共表面隆重歡迎連戰的到訪，另一方面卻大規模打壓國民黨在大陸的精神黨員，顯示中共當局根本無國共合作之誠意」。

國台辦發言人楊毅喺2007年4月一場記者會道話，「該組織未經合法登記，呢個組織同埋佢嘅活動係非法嘅。所謂中國泛藍聯盟，我哋了解嘅情況同中國國民黨冇關係。」

參考
--

1. 1 2  。「中國泛藍 推動政治維權」，2007年04月25日，聯合報
2. ↑  泛藍聯盟負責人陳榮利拜會國民黨主席馬英九，博訊新聞網，2006年5月28日
3. ↑  「迎連戰 中國泛藍被捕毆打」，2007年04月25日，聯合報
4. ↑  國台辦稱中國泛藍聯盟是非法組織，鳳凰網

出面網頁
----

* 中國泛藍聯盟
* 大中華民國復興會
* 大中華民國復興會部落格
* 大中華民國復興會Facebook
* 大中華民國復興會YouTube
**鴻福街**（粵拼：hung4 fuk1 gaai1；英文：**Hung Fook Street**），係香港九龍土瓜灣嘅一條馬路，由土瓜灣道開始，去到榮光街。連住土瓜灣道一面本來係打通嘅私家路，後尾俾政府收返之後變咗做一小段行人路，車要經啓明街、玉成街轉入鴻福街。全街本身都係唐樓，市區重建局重建緊呢條街，長實集團以港紙59億奪得鴻福街項目。嘉里建設以港紙55.878億元奪得鴻福街—銀漢街項目。

史
-

土瓜灣市政大廈暨政府合署未起好前，五十年代至八十年代嘅鴻福街、啓明街同玉成街呢頭就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成殘舊、冷冷清清，唐樓樓底高吸引整車房搬入嚟做生意，亦成為一條劏房街。

### 舊樓重建

2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，到2019年9月6日正式刊憲，重建局用土地收回條例，開始正式收樓，仲未搬走嘅都一定要搬走。但係市建局未有安排居民同舖頭到重建完搬返嚟，淨係會補水同要求佢哋快啲搬走。嗰度嘅舖頭，一係就索性執笠，一係就要揾地方搬。

喺鴻福街做車房嘅舖頭嘅老細話用咗成年都揾唔到啱做整車嘅舖位，其間收到十封律師要求佢快啲搬走，佢對於市建局淨係顧住重建，無好好安置佢哋感到不滿。

#### 重建唐樓停電

2020年6月29號夜晚9點40分，鴻福街1號唐樓停電6個鐘，棟樓屬於重建項目，已經係政府物業，但係仲有幾戶仲未搬走，4個鐘後市建局先安排到人過嚟維修，有居民話幾個月內已經試過3次。

曾經喺度
----

### 鴻福街15號：貴記荳品

開業超過60年歷史，製作豆腐、腐乳等，最初喺上環街市，之後喺深水埗界限街，60年代尾搬到鴻福街，一直以傳統明火炒豆漿，因重建決定執笠退休。

### 鴻福街16號：土瓜灣故事館

內文：土瓜灣故事館
前昌興雞鴨

參考
--

1. ↑  〈西西選文：水手日漸去土，碼頭也有碼頭的命運—土瓜灣道〉. 《風傳媒》 (臺灣中文). 喺2020-01-26搵到.
2. 1 2  〈【土瓜灣重建】商戶難覓新舖位復業　區議員促市建局協助安置〉. 《《[[香港01]]》》. 2020-10-01. 喺2022-04-04搵到.`{{cite news}}`: CS1 maint: url-status (link)
3. ↑  〈土瓜灣重建唐樓大停電　未搬走住戶飽受熱浪6小時〉. 《《[[香港01]]》》. 2020-06-30. 喺2022-04-04搵到.`{{cite news}}`: CS1 maint: url-status (link)
4. ↑  〈【土瓜灣重建】貴記荳品月底結業　60年明火炒豆漿成絕唱〉. 《《[[香港01]]》》. 2020-07-09. 喺2022-04-09搵到.`{{cite news}}`: CS1 maint: url-status (link)

|  |  |
| --- | --- |
| Stub icon | 呢篇香港交通文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**鵝掌藤** |
| --- |
| 鵝掌藤嘅葉同花鵝掌藤嘅葉同花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 傘形目 Apiales |
|
|
|
|
|
|
|
|
| 科 | 五加科 Araliaceae |
|
|
|
|
|
| 屬 | 鵝掌柴屬 *Schefflera* |
|
|
|
|
|
|
|
| 種 | **鵝掌藤 *S. arboricola*** |
|

 |
|
| 二元學名 |
| ***Schefflera arboricola***(早田文藏) 金平亮三 |
|
|
|
|
|
|
|
|
|
|
|
|
|
|
|

**鵝掌藤**（粵拼：ngo4 zoeng5 tang4；學名：*Schefflera arboricola*）係五加科鵝掌柴屬嘅常綠藤狀灌木，喺中國嘅廣東、廣西、臺灣先至搵到。

樣
-

葉柄仔細。花屬圓錐花序，白，頂生；每年7月開花。果屬漿果，樣似蛋；每年8月結果。

適應環境
----

植株鍾意暖而濕嘅地方生，雖然佢禁kam1黑麻麻同凍冰冰天氣，但唔禁kam1發大水或乾旱天氣或有強光地方。用地pH值限喺5.5～6.5之間嘅微酸性泥地先至得。

用途
--

植株可以用嚟搞室內盆栽同花壇植被、行道樹用途。佢嘅梗同葉可以做藥，有袪風除濕同活血止痛嘅功效。

連出去
---

* 鵝掌藤 認識植物
* 鵝掌藤 鳳陽國小植栽網
**中國環球電視網**（粵拼：zung1 gwok3 waan4 kau4 din6 si6 mong5）
（英文：China Global Television Network，縮寫**CGTN**），又叫做**中國國際電視台**，係中央廣播電視總台擁有嘅一個全球性電視網。佢前身係中國中央電視台（央視）嘅外語國際頻道（包央視英語紀錄、英語新聞頻道以及西班牙語、法語、阿拉伯語、俄語國際頻道），嚮北京時間2016年12月31日12:00開播。

喺中國大陸，CGTN所有頻道唔係各個地方嘅電視都收得到。

頻道
--

| 頻道 | 廣播語言 | 開播日期 | 以前個名 |
| --- | --- | --- | --- |
| 中國環球電視網 (頻道)（中文：中國環球電視網 (頻道)） | 英語 | 1997年9月20號 | * CCTV-9
* CCTV-News
 |
| CGTN Español（中文：中國環球電視網西班牙語頻道） | 西班牙語 | 2007年10月1號 | * CCTV-E
* CCTV-Español
 |
| CGTN Français（中文：中國環球電視網法語頻道） | 法語 | 2007年10月1號 | * CCTV-F
* CCTV-Français
 |
| CGTN العربية（中文：中國環球電視網阿拉伯語頻道） | 阿拉伯語 | 2009年7月25號 | CCTV-العربية |
| CGTN Русский（中文：中國環球電視網俄語頻道） | 俄語 | 2009年9月10號 | CCTV-Русский |
| CGTN Documentary（中文：中國環球電視網紀錄頻道） | 英語 | 2011年1月1號 | CCTV-9紀錄頻道 |

爭議
--

中國國際電視台一般被視為中國政府嘅官媒，報道會站喺北京政府立場，亦因為咁引起咗一啲關於公正性同埋假新聞爭議，引起一啲批評。

### 被美國列為「外國使團」

2020年2月18號，CGTN同新華社等5間中國媒體被美國國務院認定為「外國使團」，並作為北京當局嘅宣傳新聞機構。有匿名國務院官員回應事件嘅時候，就話大家都知道佢哋永遠都係被國家控制，而且隨著時間發展，攻擊性亦越來越強。

### 香港逃犯條例爭議相關唔公正報導

2020年5月26號，英國通訊管理局決定，對CGTN喺2019年8月11號至2019年11月21號期間，報道香港逃犯條例爭議缺乏應有嘅公正作出處罰，而CGTN可能面臨罰款或者吊銷廣播執照。英國通訊管理局亦表示，佢哋仲調查緊其他3宗有關CGTN嘅投訴。

### 涉嫌製造假新聞為新疆種族滅絕問題洗白

新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，中國環球電視網喺3月28號刊出署名「布望」（Laurène Beaumond）嘅法國自由記者評論，該記者聲稱新疆無迫害人權、種族滅絕等問題，但法國《世界報》（Le Monde）就查證，發現法國並無呢個記者。事件引起外界批評，戰略研究基金會（FRS）研究員彭達茲就抨擊，話中國官媒竟然以假記者名義、用法語發表文章，令人難以想像。事件被揭發之後，中國外交部發言人華春瑩被問到「布望」嘅詳細身分，但佢就只係話唔方便透露。

註
-

1. 1 2  喺香港地區可以收到嘅頻道。
2. 1 2  喺CCTV-E&F分拆出來。

參考
--

1. ↑  Welle (www.dw.com), Deutsche. 〈美列中國官媒為「外國使團」 有什麼影響? | DW | 19.02.2020〉. *DW.COM* (中國中文). 原著喺2020-07-20歸檔. 喺2020-07-20搵到.
2. ↑  .bbc.com/zhongwen/trad/uk-52824121 〈英國監管機構裁定中國央媒「偏頗」 報道香港抗議〉. 《BBC News 中文》 (繁體中文). 2020-05-27. 原先內容歸檔喺2021-05-23. 喺2020-05-28搵到. `{{cite news}}`: Check `|url=` value (help)
3. ↑  自由時報電子報 (2021-04-02). 〈抓到了！中國官媒刊法國記者新疆洗白文 法媒：查無此人 - 國際〉. 《自由時報電子報》 (中文). 喺2021-04-03搵到.
圖特
**圖特**（粵拼：tou4 dak6，古希臘文：Θώθ，thṓth），係古埃及神話入面嘅智慧之神。

圖特嘅形象通常都會俾人描繪為一個擁有埃及聖䴉（中文：埃及聖䴉）嘅頭部（Threskiornis aethiopicus）、男性身體嘅神靈，亦有陣時會係隻攞住月亮模型、全身覆蓋濃密銀白色體毛埃及狒狒（中文：埃及狒狒）（Papio hamadryas）。圖特（thṓth）呢個名係古希臘人對呢位神明嘅稱呼，古埃及人其實係叫佢做"Djehuty"，音譯傑弗帝（粵拼：git6 fat1 dai3）。

知識與智慧之神
-------

喺赫爾莫波利斯創世神話入面，圖特被稱為「石頭之子、卵生者」。由佢所講嘅話語令混沌世界有秩序，並創造咗宇宙萬物同埋佢哋運作嘅法則。圖特仲創造咗五花八門的各種學問，係所有學問嘅守護者。

圖特仲透過全世界最初嘅計算作業，創造咗科學知識。另外，佢為免自己好唔容易先至完成到嘅世界法則畀人曲解或者唔記得曬，就發明文字方便記事。圖特亦因為咁得到咗「計買萬物者」呢個稱號。

創造出世界法則嘅圖特，亦都體現出古埃及人極為重視嘅法則——瑪亞特(秩序)嘅存在；所以佢同時係確立人類以及眾神社會各種倫理律條的「瑪亞特書寫者」。除此之外，制定度量衡、保存古文書亦都係圖特好重要的工作。

冥界書記
----

圖特除咗係知識與智慧之神，佢亦負責記錄人嘅死後審判。死神阿努比斯會將死者嘅心臟放喺一個秤上面，喺秤嘅另一邊會放真理女神瑪亞特嘅羽毛。如果死者嘅心臟輕過羽毛、或者一樣，咁佢就有資格去古埃及人嘅天堂，雅盧；如果死者嘅心臟重過羽毛，咁佢嘅心臟就會俾一隻叫阿米特嘅怪物吞食。

其他方面
----

圖特本身就畀民眾奉為月神崇拜。傳說當時嘅人會以「天空的預告者」稱呼圖特，可見佢嘅地位有時候甚至高過太陽神拉。

早喺前王朝時代開始之前，古埃及人就已經注意到月亮盈虧嘅週期，了解到可以月亮週期嚟計算日期，而唔係依據太陽。埃及聖䴉黑白相間嘅羽毛顏色、彎曲嘅鳥喙等特徵，都能令人聯想到月亮，不過實際上呢種講法其實冇獲得過證實。

天空之神荷魯斯的雙眼係太陽同月亮嘅象徵,而掌管月亮嘅圖特曾經施術醫好荷魯斯對眼，所以圖特亦都畀埃及人奉為醫術之神。

相傳圖特嘅廣博知識都記錄曬喺一共42卷嘅魔法書《透特之書》。任何人只要讀過呢本書，就可以得到圖特所有嘅知識。

圖特除咗有知性嘅一面之外，仲有代替賽特為太陽神拉殺敵、富攻擊性嘅另一面。不過佢喺殺敵嘅時候亦都好符合佢固有嘅風格，即係通過詠唱魔法咒語令敵人攔腰斷開兩截。圖特仲會為咗保護埃及而同異族打仗。所以圖特亦有「打倒亞洲人和異國領主的殺戮之主」呢個殺氣略重嘅稱號。尤其喺長期戰亂的努比亞地區，更特別強調透特嘅戰神屬性。

圖特信仰嘅演變
-------

圖特嘅信仰好有可能喺古王國時代（西元前2686~2181年）已經出現，並喺中王國時代（西元前2055~1650年）傳播到埃及各地。而圖特信仰最重要嘅聖域，就係位於上埃及第十五省嘅赫爾莫波利斯。圖特吸收咗原本赫爾莫波利斯民眾所崇拜嘅狒狒神赫吉維爾信仰之後，成為當地信奉嘅創造神，並畀人奉為赫爾莫波利斯八大神之首。圖特嘅狒狒形象，應該就係佢同赫吉維爾信仰融合而成嘅。

圖特喺其他地區仍然係好重要嘅神靈，赫利奧波利斯、孟菲斯、底比斯等地居民更將圖特視為輔佐當地主神嘅重要神明虔誠咁祭祀。

喺新王國時代（西元前1550~1069年），圖特的信仰區域持續向外擴張，甚至去到努比亞地區。埃及人將圖特奉為太陽神拉嘅長子，取代咗賽特嘅地位同工作。後來甚至仲有人主張圖特係賽特同荷魯斯嘅後代，喺賽特頭部生出嚟，呢種講法有可能係要為兩人權力嘅輪替作解釋。

喺托勒密時代（西元前332~32年）之後，圖特被視為等同於希臘嘅赫密士又或者羅馬嘅墨丘利；兩位都有知識之神、眾神信差嘅神性。喺神話入面扮演嘅角色都同圖特差唔多。後來一位諾斯替教哲學家將赫密士同圖特結合，蛻變成赫密士·崔斯墨圖（Ἑρμῆς ὁ Τρισμέγιστος）。據傳，呢位哲學家留低嘅《赫密斯文書》，好可能就係《透特文書》。

註
-

1. ↑  "Ammit". *Britannica Kids* (美國英文). 喺2023-01-26搵到.
2. ↑  Songben, Mi; 松本彌 (2018.11). *Tu jie gu ai ji shen qi = gu dai e zi pu to no shen shen*. Honglong Zhao, 趙鴻龍 (第Chu ban版). Xin bei shi. ISBN 978-986-96694-9-8. OCLC 1105575458. `{{cite book}}`: Check date values in: `|date=` (help)

參考
--

* 《埃及神名典》，池上正太著，王書銘譯，奇幻基地出版，ISBN 978-986-6712-28-9

* 《圖解古埃及神祇》，松本彌著，趙鴻龍譯，楓樹林出版有限公司出版，ISBN 978-986-96694-9-8
喺人民中路入面嘅錫安堂
**錫安堂**（粵拼：sek6 ngon1 tong4）係中國廣東省廣州市嘅其中一間天主教嘅教堂，喺越秀區人民中路392號嗰邊。北邊靠住廣州市中小學衛生監督所同廣州市婦嬰醫院，南邊靠住廣州市第廿四中學。呢間教堂喺1935年逳手起，一直到1936年2月先至起好。

史
-

喺1901年，有位喺美國嚟嘅華裔——余錫生牧師就返咗嚟中國，佢就想嚟起間教堂，結果佢最先揀咗油欄門（而家係海珠南路嘅鹽亭東街）嗰邊起咗間會址，但係因為會址發生咗火燭，先至搬咗去西濠涌口嗰邊買咗笪地嚟搭棚架，順便重搞禮拜。到咗1913年，間教會搬咗去西濠二馬路，重整咗間群淑高等小學，但係辦咗無耐就冇辦喇，因為西濠二馬路嗰邊變咗商業鬧市。佢係就一於喺1935年，將間教堂搬咗去西瓜園（而家係人民中路392號嗰頭）嗰邊嚟起間教堂重喺1936年2月起好，重改名嗌「錫安堂」。而個名就係「上帝聖殿」噉解。

1947年，錫安堂加入咗中華基督教會廣東協會。到咗1960年之後，中華基督教會嘅萬善堂、七株榕堂，禮賢會嘅大德堂，救世軍嘅西華隊堂同埋基督徒集會嗰邊都一齊合併嗮，去到錫安堂嗰邊搞聯合禮拜。雖然話喺1966年嘅文化大革命，因為破四舊嘅關係先至搞到錫安堂閂咗門，但喺1980年9月21號就重新恢復返宗教活動。而呢間教堂有1間小學同1間幼稚園，重有1間喺基立村嗰邊嘅支堂，而且重出版咗錫安會刊。

附近嘅交通
-----

* 巴士：
人民中路站
* 廣州地鐵：
1號綫：西門口站

出面網頁
----

* 基督教锡安堂 丁丁網
**中國維權律師關注組**（英文：**China Human Rights Lawyers Concern Group**，縮寫：CHRLCG），係一個喺2007年1月20號成立嘅香港民間組織，當時主要係由香港法律界人士同埋立法會議員組成，旨在倡導同埋維護中國維權律師同埋法律工作者嘅合法權利，例如陳光誠，高智晟等，推動中國走向公平公正嘅法治社會。佢哋嘅工作包括人權案件援助、倡議、培訓同埋教育等。

2021年，喺警方國安處多番向好多唔同嘅民間組織索取資料嘅環境下，中國維權律師關注組喺2021年9月21號宣布解散。

立場同工作
-----

佢哋主要關注中國法治問題，曾經喺唔同關於被告人權利嘅問題上發聲。例如，佢哋會關注官派律師問題，喺12港人案審訊期間，佢哋就曾經公開批評官派律師嘅安排，話中國多次自稱為「法治國家」，強制要求使用「官派律師」唔合法理。另外，中國係聯合國成員，有責任遵守《保護所有遭受任何形式拘留或監禁的人的原則》，而當中入面係有提及，被拘留或監禁嘅人有權接受，特別係自己家屬嘅探訪，並且有權同佢哋通信，同時佢哋亦應該獲得充分機會同外界聯絡。

不過，副主席劉慧卿曾經表示，關注組並唔係針對北京當局嘅對抗性組織，目的係改善中國人權同埋法制。

### 同台灣法律界合作

中國維權律師關注組會同台灣法律界、人權界合作，包括台北律師公會、民間司法改革基金會、台灣人權促進會、台灣關懷中國人權聯盟等。例如，台北律師公會喺2008年起啟動「兩岸維權律師交流互訪計畫」，共同邀請知名中國維權律師訪台，交流中國大陸、香港、台灣兩岸三地司法改革同埋人權保護歷程；又會合辦研討會關注維權律師處境。

睇埋
--

* 人權觀察
* 國際特赦組織
* 中國人權法草案
* 國際人權聯盟
* 台灣關懷中國人權聯盟
* 臺灣聲援中國人權律師網絡
* 維權運動、高智晟

參考
--

1. 1 2  〈「中國維權律師關注組」宣佈解散 上月被國安處要求交資料 | 立場報道 | 立場新聞〉. 《立場新聞 Stand News》. 原著喺2021-12-29歸檔. 喺2021-09-21搵到.
2. ↑  〈為何眾多案件的被告及家屬均拒絕「官派律師」？ | 中國維權律師關注組 | 立場新聞〉. 《立場新聞 Stand News》. 原著喺2021-01-11歸檔. 喺2021-01-04搵到.
3. ↑  〈香港組成"中國維權律師關注組"〉. *BBC*. 2007-01-02. 原著喺2013-12-15歸檔. 喺2013-04-22搵到.
4. ↑  駐香港記者心語 (2007-01-22). 〈何俊仁組建中國維權律師關注組〉. 《RFA自由亞洲電台》. 原著喺2015-01-10歸檔. 喺2013-04-22搵到.
5. ↑  駐香港記者心語 (2007-07-29). 〈香港關注組召開研討會，探討中國維權律師及法律人士的現況〉. 《RFA自由亞洲電台》. 原著喺2015-01-10歸檔. 喺2013-04-22搵到.
6. ↑  〈中國法治發展與維權律師〉. 《苦勞網》. 台灣人權促進會. 2012-11-21. 原著喺2013-03-16歸檔. 喺2013-04-22搵到.
7. ↑  〈從中國維權律師處境，看中國未來人權發展座談會〉. 民間司法改革基金會. 2011-12-01. 原著喺2016-03-04歸檔. 喺2013-04-22搵到.
**「中國社會九大階層」**係網民普遍認同[未記出處或冇根據]嘅階級劃分，有傳係源於作家梁曉聲嘅《中國社會各階層分析》。

九大階層
----

第一層講嘅通常係一啲在任委員、退休常委，例如在任嘅人大、政協委員；

第二層講嘅通常係一啲實權省部級幹部、退休委員、大權貴、大富商、大銀行家，例如：退咗休嘅人大、政協委員；

第三層講嘅通常係一啲省部級官員、特別實權嘅局級幹部、大企業家、中銀行家、一般權貴富商、名牌大學校長，例如馬雲、馬化騰；

第四層講嘅通常係一啲地廳級官員、實權縣處級幹部、中等企業主、小銀行家、明醫、大教授、大明星、知名作家，例如范冰冰；

第五層講嘅通常係一啲處級、副處級官員、實權科級幹部、企業家、醫生、律師、工程師、大城市包租公；

第六層講嘅通常係一啲普通公務員、主流企業職員、老師、自由職業者；

第七層講嘅通常係一啲普通企業工人、城市底層土著、富裕農民；

第八層講嘅通常係一啲血汗工廠工人、普通農民；

第九層講嘅通常係城市底層嘅失業人口、偏遠山區農民。

層級之間嘅分別
-------

第一層同第二層嘅分別在於第一層可以控制全國嘅局勢，第二層唔得；

第二層同第三層嘅分別在於第二層可以影響國家政策，第三層唔得；

第三層同第四層嘅分別在於第三層能夠影響一個地區或者行業嘅發展，第四層唔得；

第四層同第五層嘅分別在於第四層同上層有千絲萬縷嘅關係，第五層冇；

第五層同第六層嘅分別在於第五層有自己嘅事業，第六層冇；

第六層同第七層嘅分別在於第六層仍然有一定嘅上升空間，第七層冇；

第七層同第八層嘅分別在於第七層可以係城市立足，第八層唔得；

第八層同第九層嘅分別在於第八層可以自食其力，第九層唔得。

  

第一至三層被歸類為上層社會、上流社會、統治階級，可以喺經濟發展嘅時候享受最大份嘅蛋糕，被認為係「普通人非奇遇不能進」嘅階層，係最固化同穩定嘅階層；

第四至六層被歸類為中層社會、中產階級，佢哋一樣可以分享經濟發展嘅成果，不過個比例好細，普通人能夠通過努力進入呢一層；

第六至九層被歸類為底層社會、草根階層，亦都係最多勞動人民嘅階層，佢哋喺社會上好難向上流動，基本上冇乜上升嘅空間，相反十分之容易向下流。

參考
--

1. 1 2 3 4  〈中国社会阶层划分〉 (PDF). 喺2022-12-09搵到.`{{cite web}}`: CS1 maint: url-status (link)
2. ↑  〈对不起，您见笑了，我是个活着的创业者|界面新闻 · JMedia〉. *www.jiemian.com*. 喺2022-12-09搵到.
**中國禮儀之爭**（粵拼：zung1 gwok3 lai5 ji4 zi1 zang1），係發生於清代康熙年間，羅馬天主教會對於中國傳統祭祖同祭孔儀式係咪能夠畀天主教教義所接受嘅一場論爭。狹義嘅中國禮儀之爭只係指18世紀初北京康熙皇帝同羅馬天主教教皇之間嘅一場論戰，而廣義就可以從明末天主教耶穌會士始入中國開始計起，直到1939年羅馬天主教宣布廢除以往對中國禮儀嘅禁令，允許中國天主教徒祭祀祖先同埋祭孔嘅儀式為止，有三百幾年歷史。

中國禮儀之爭主要包括術語問題同禮儀問題兩部分。術語問題部分主要係討論喺中國應該選用咩中文詞彙嚟表達基督宗教之中對於「神」嘅概念，而禮儀問題部分就討論中國天主教徒可唔可以依傳統進行祭祖祀孔嘅禮儀，同埋呢類禮儀能唔能夠畀基督教神學所容忍。

耶穌會會士覺得祭祖同祭孔儀式並唔係迷信習俗，並且喺一定程度內能夠畀教會所接受，但係多明我會同方濟各會就持相反意見，並將呢個議題提交上羅馬。1645年，傳信部根據多明我會所提交嘅報告，譴責天主教徒參與祭祖祀孔嘅儀式，認為係唔符合天主教教義，即使之後傳信會考慮咗耶穌會方面所提出嘅觀點，但依然喺1656年下令禁止天主教徒參與呢啲儀式。

呢場爭論其後喺歐洲頂尖大學引發廣泛討論，先後有八名教皇以及康熙帝捲入呢場論爭之中，並且引致羅馬教廷嘅反覆干預。直到17世紀末好多多明我會同埋方濟各會傳教士轉而支持耶穌會方面嘅觀點，但仍然冇被羅馬教廷所接受。教宗克勉十一世喺1704年發布禁令，禁止祭祖祀孔嘅儀式，並喺1715年重申禁令。教宗本篤十四世喺1742年又再次重申禁令，並禁止進一步辯論，令爭論告一段落。

直到兩個世紀後羅馬教廷至重新審視問題，喺1939年教宗庇護十二世下令容許天主教徒參與祭孔儀式同在旁出席祭祖儀式。1962年至1965年舉行嘅第二次梵蒂岡大公會議定下教會儀式盡可能容許本土文化禮儀嘅大原則，祭孔祭祖儀式終於畀羅馬天主教教會所認可，為爭議三百多年嘅中國禮儀之爭畫上句號。

參考
--

1. ↑  李天綱：《中國禮儀之爭 : 歷史·文獻和意義》，（上海: 上海古籍出版社，1998年12月），頁1。
2. ↑  吳莉葦：《中國禮儀之爭──文明的張力與權力的較量》，（ 上海：上海古籍出版社，2007年7月），頁5。
3. 1 2 3  *Britannica Academic*, s.v. "Chinese Rites Controversy," Encyclopædia Britannica, August 31, 2006.
**中國神學研究院**（英文：**China Graduate School of Theology**）係香港一間本色化，持守基督教福音信仰，服侍所有宗派教會嘅神學院，院址喺九龍九龍塘多實街12號。

歷史
--

1965年神將一個異象賜畀當時四位就讀美國費城威斯敏斯特神學院嘅學生，就係要建立一間本色化、福音信仰、唔分宗派、訓練大學畢業生嘅神學院，培養教會所需嘅人才，服事中國嘅教會，將福音傳遍各地。經過兩年協商之後，呢四位神學生委身組成嘅「神學院計劃委員會」，同喺美國註冊嘅「華北神學院美國董事會」合併成為「中國神學研究院」。美國董事會決定1975喺在香港創校。1973年，「中國神學研究院」喺香港註冊並成立董事會。學院喺九龍塘德雲道4至5號開設校舍，1975年9月28號，研究院舉行開學慶典。十年前嘅異象開始實現，為華人神學教育掀開新嘅一頁。

1975年開始研究院開設嘅課程，主要係全職事奉嘅訓練道學碩士同基督教研究碩士課程，隨後開設嘅基督教研究文憑科。1979年，研究院獲亞洲神學協會認可。1981-82年，中國神學研究院先後同突破輔導中心合辦輔導課程，同埋同美國福樂神學院世界宣教學院合辦華人宣教系，亦曾經同韓國亞細亞神學研究院合作進行神學碩士嘅課程。

課程
--

### 研究院課程

#### 哲學博士課程

* 聯合頒授哲學博士
* 哲學博士

#### 神學碩士課程

神學碩士

#### 碩士課程

* 道學碩士
* 基督教研究碩士
	+ 基督教研究碩士（綜合課程 - 無主修）
	+ 基督教研究碩士（基督教與文化）
	+ 基督教研究碩士（聖經詮釋）
	+ 基督教研究碩士（婚姻與家庭輔導）
	+ 基督教研究碩士（職場神學）
	+ 近年選修科表列

#### 文憑課程

* 基督教研究文憑（綜合課程 - 無主修）
* 基督教研究文憑（關顧與培育）
* 普通話神學訓練課程

### 延伸課程

* 信徒神學證書
* 網上普及神學
* 信徒心靈關顧證書
* 婦女普及神學證書
* 信徒生命更新證書

### 生命之道課程

* 認識生命之道

出面網頁
----

* 中國神學研究院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
**鄭碧影**（**Cheng Big Ying Pauline**，1931年2月27號—2011年8月15號）係香港粵語片演員、粵劇花旦。拍過佰幾部戲，戲裏頭佢唱嘅粵語歌，好似「材子佳人」譽為經典。港九藝壇「三碧」嘅「細碧」（「大碧」係鄧碧雲；「中碧」係梁碧玉）。

身世
--

鄭碧影係廣東省中山縣人，香港出世，讀過香港同澳門多間學校：有香港中環堅道（Caine Road）聖心書院（Sacred Heart Canossian College）；澳門嘅培正中學附屬小學（Pui Ching Middle School）同埋跑馬地（Happy Valley）嘅聖保祿英文女子中學（St. Paul's Convent School）。佢讀書嗰時鍾意英文同西史。

鄭碧影自幼師承邱鶴儔同麥慶申學粵曲唱腔；名伶­黃俠魂同新丁香耀教授學花旦功架；郭源斌、周小來練北派武功。中華民國二十七年（193­8年），以六歲「女神童」身份登臺義演，開始粵劇舞臺搵食。民國卅­一年，避日本仔走難，跟父母去澳門。戰後返香港，課餘去「新聲劇團」演出。廿一歲中學畢業後，全職演藝。

事業
--

銀幕處女作演李鐵導演嘅粵語文藝片《燭影照魂歸》（19­52年5月，飾演伍玉瓊）；而正式演女主角係珠璣導演嘅《光緒皇傳（光緒皇與珍妃）》（­1952年8月，飾演珍妃），嚮中華民國四十三年拍過廿齣戲，­細碧出粵曲唱片好多。20世紀40年代至60年代，演出超過140幾部戲。

另外，鄭碧影同阿哥鄭頌周（出名劃則師）嚮香港島灣仔莊士敦道開咗「翠華百貨公司」，嚮中華­民國五十三年（1964年）11月26號（星期四）開幕，由吳君麗、鳳凰女、林鳳、祁­筱英、梁醒波同胡楓剪綵。

屋企
--

1968年11月20號同鄧國憲（Mr. Tang Kwok Hin）註冊結婚，婚後去日本渡蜜月。婚後息影。

攷
-

1. ↑  1964年11月25日，星期三，香港《華僑日報》，第二張，第一頁。

出面網頁
----

* 鄭碧影喺互聯網電影資料庫嘅資料（英文）
* 鄭碧影喺香港影庫嘅資料（繁體中文 - 香港）
* 鄭碧影有份嘅電影 - 香港電影資料館
* 鄭碧影歌唱片段
鄭成功同鄭芝龍
**鄭芝龍**（1604年4月16號—1661年11月24號），係大明末期嘅海盜同海上生意人，亦係延平王鄭成功嘅阿爸。

佢係娶咗日本嘅夫人、平戶藩家臣田川昱皇嘅女——田川松，先生咗鄭成功。

芝龍喺歷史上以澳門做根據地，出海最遠去到過非洲。所以佢同個仔就有著一支黑人僱傭軍，同佢哋做貼身保鑣、打仗。啲黑人都係基督信徒，有部分係由於奴隸販賣而過來（嗰時嘅人口販賣有經澳門中轉站，就令黑人輸入埋中國大陸），仲有一部分係出於宗教熱情（？）而來華冒險嘅。鄭氏兩仔爺對啲黑人雇傭軍嘅待遇好好，黑人亦比較忠心。相比之下，鄭芝龍手下仲有啲歐美人、日本人，雖然軍餉高出黑人唔少，忠誠度就唔及黑人。

參考
--

1. ↑  大明朝的「五虎游擊將軍「，東方海洋世界的一代梟雄——鄭芝龍 天天要聞 2019-09-06
2. ↑  人文大師下午茶．蕭鳳霞教授談 「珠江流域的世界聯繫： 一個歷史視角與文化布局」 互聯網檔案館嘅歸檔，歸檔日期2020年7月19號，. 國立臺北教育大學 蔣馥蓁博士記錄整理，經主持人簡美玲教授審訂 2019-06-26
3. ↑  明朝聘黑人雇佣军，战场上让敌人魂飞丧胆，给郑成功当过保镖 互聯網檔案館嘅歸檔，歸檔日期2020年7月19號，. 2017-12-24 趣味历史文章



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**音程**jam1 cing4（英文：interval），指嘅係喺一個特定樂音體系入面，兩個樂音之間嘅距離。音程可以淨係計例如中隔咗幾多個基本單位（例如幾多個半音，或者幾多個音分等等），亦都可能有名。喺物理上，音程其實係兩個頻率之間嘅比例，而喺某啲樂音體系入面亦可能係唯一表示音程嘅方法。

喺傳統西樂嘅半音階入面，一個八度有 13 個音程，每個都有名，而個名就由取決於音級同音數兩種唔同計法之間嘅關係。

畀名原則
----

**音級**係指兩個音之間喺五線譜上面嘅距離，喺樂理上面習慣用「度」嚟表示。用五線譜嚟睇，每條「線」同中間嘅「間格」都代表一個音級，當兩個音喺同一條「線」或者「間格」嗰陣，噉就叫一度。如果兩個音係喺「間格」同「線」嘅上下一級，就叫兩度，如此類推。

| 音 | C | D | E | F | G | A | B |
| --- | --- | --- | --- | --- | --- | --- | --- |
| C | 1度 | 2度 | 3度 | 4度 | 5度 | 6度 | 7度 |
| D | 7度 | 1度 | 2度 | 3度 | 4度 | 5度 | 6度 |
| E | 6度 | 7度 | 1度 | 2度 | 3度 | 4度 | 5度 |
| F | 5度 | 6度 | 7度 | 1度 | 2度 | 3度 | 4度 |
| G | 4度 | 5度 | 6度 | 7度 | 1度 | 2度 | 3度 |
| A | 3度 | 4度 | 5度 | 6度 | 7度 | 1度 | 2度 |
| B | 2度 | 3度 | 4度 | 5度 | 6度 | 7度 | 1度 |

**音數**就係指兩個音相隔幾多個全音。

一度、四度、五度同八度叫 ｢純｣（或者 ｢完全｣），兩種計法得出嘅結果大部分情況會夾（例外係 B-F 同 F-B），但係其他級數計音數嘅時候一定唔夾，而係會出現兩種可能，喺爾啲情況，音數細嘅度數叫 ｢小｣，音數大嘅叫 ｢大｣。例如 E-F 係兩度，得一個半音，但係 C-D 都係兩度，有一個全音，所以 E-F 係小二度，C-D 係大二度。咁計法可以數到半音階 12 個音之中嘅 11 個（數唔出嗰個係三全音）。

｢純｣ 同 ｢小｣ 嘅度數可以降半音，叫 ｢減｣，｢純｣ 同 ｢大｣ 嘅度數可以升半音，叫 ｢增｣；加埋爾種分法之後可以數到 ｢增四度｣ 同 ｢減五度｣，就係頭先數唔出嘅 ｢三全音｣。

音程一覽
----

由1度到8度嘅音程 個快撈 Play (幫手·有關)
半音階之中嘅八度入面嘅 13 個音程，可以咁樣表示：

| 音級 | 音數 | 簡寫 | 中文名 |
| --- | --- | --- | --- |
| 1 | 0 | P1 | 純一度 |
| 2 | ½ | m2 | 小二度 |
| 1 | M2 | 大二度 |
| 3 | 1½ | m3 | 小三度 |
| 2 | M3 | 大三度 |
| 4 | 2½ | P4 | 純四度 |
| 3 | A4 | 增四度 | 三全音 |
| 5 | d5 | 減五度 |
| 3½ | P5 | 純五度 |
| 6 | 4 | m6 | 小六度 |
| 4½ | M6 | 大六度 |
| 7 | 5 | m7 | 小七度 |
| 5½ | M7 | 大七度 |
| 8 | 6 | P8 | 純八度 |

睇埋
--

* 音高
* 音階
* 八度

攷
-

1. ↑  "Interval Arithmetic and Harmony". *Music Awareness* (英文). 原著喺2009年4月14號歸檔.
2. ↑  Sabat, Marc; Nicholson, Thomas (2018). "Fundamental Principles of Just Intonation and Microtonal Composition" (PDF) (英文). 喺2020年10月21號搵到.
3. 1 2  Hutchinson, Robert (August 4, 2021). "Intervals". *Music Theory for the 21st-Century Classroom* (美國英文). University of Puget Sound. 喺2023年3月11號搵到.
4. 1 2  〈音程〉 (PDF). 《中三級音樂銜接課程》 (香港中文). 藝術與科技教育中心. 喺2023年3月11號搵到.
5. ↑  Beato, Rick. "Theory and Harmony". *The Beato Book Interactive* (美國英文).

| * 睇
* 傾
* 改
旋律同和音 |
| --- |
| 
* 音高同音名
* 音符
* 音階
* 音級
* 音程
* 協和同不協和
* 旋律郁動（結合同分離郁動）
* 旋律間距
* 節奏
* 音色

 |
| 
* 聲部、複音音樂同四部和音
* 重複（模進）
* 樂句
* 樂想（主導樂想）
* 弱起
* 解決
* 終止式
* 裝飾音（震音）
* 旋律類型
* 唱腔

 |
| 
* 和音化
* 伴奏（阿爾伯蒂低音 · Oom cha cha · Oom pah）
* 和弦（和弦進行）
* 和奏
* 連音
* 音樂韻律
* 合唱同合奏

 |
| **拉雜相關概念**
* 音樂
* 樂理（音樂元素 · 樂譜 · 音樂形式）
* 作曲（叶音）
* 聲設計

* 韻律
* 聲學
* 聽覺
* 音樂感
* 音樂心理學
 |
永漢電影院
 **永漢電影院**（粵拼：wing5 hon3 din6 jing2 jyun2）
（英文：**Wing Hon Theatre**）係廣州市入面，比較早期嘅其中一間電影院。而呢間電影院喺北京路同文明路嘅交界東北邊冇幾遠嗰度。

簡況
--

* 面積：1644平方米
違章建築面積：208平方米
1樓：臨街旺鋪
2樓：電影院
* 影廳數：6間
主影廳：380個座位

史
-

呢間電影院喺1927年起好，因為嗰時喺永漢路（而家係北京路）入面先至改咗噉嘅名。喺解放戰爭之後，呢間電影院經過咗好多個歷史時期，個名都變咗幾次。喺1960年，呢間電影院成日播新聞紀錄片先至出咗名，嗰時係嗌「新聞電影院」，佢重入咗中國十大專業電影院嘅清單入面。喺1978年嘅改革開放之後，呢間電影院就鹹魚翻生，就喺1986年嗰陣更新咗啲設備，喺嗰時就改返之前用過嘅名，啫係而家嗌「永漢電影院」。到咗20世紀纪90年代末，由於永漢電影院嘅消防設施唔過關，加上裝修嘅嘢已經好舊，所以喺1998年6月20號閂門嚟裝修，而裝修工程喺1998年11月13號搞掂兼重新開張。到咗2010年2月23號，由於廣州嘅舊城改造工程關係，間電影院正式停業嚟搞升級，而呢個升級就持續咗8個月，一直到廣州亞運會閉幕之前嘅倒數第三日（2010年11月10號）先至搞掂，而家呢間嘢已經重新開返。

附近嘅交通
-----

巴士
* 北京路口站

電車
* 北京路口站

廣州地鐵
* 6號綫：北京路站
永泰汽車客運站
 **永泰汽車客運站**（粵拼：wing5 taai3 hei3 ce1 haak3 wan6 zaam6）
，又叫**永泰汽車站**wing5 taai3 hei3 ce1 zaam6或**永泰客運站**wing5 taai3 haak3 wan6 zaam6，係中國廣東廣州一已停運嘅客運站，而呢個客運站喺白雲區東平南路嗰邊（隔籬冇幾遠就係105國道），呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。

史
-

呢個客運站喺2000年起好重開始搞簡易營運，一直到2008年底，按返國家一級站嘅標準嚟重新起過，而工程喺2010年7月起好重開放埋。2011年重通過咗國家一級站場嘅評估。

2018年12月23號，廣州市國規委透露，由於呢間客運站所在地及周邊嘅地皮詳細規劃正式通過審批，重考慮到永泰同夏茅兩大客運站因交通區位同班綫出現重疊嘅情況，為咗加快白雲大道嘅快速改造，而宣佈將呢個客運站合併入夏茅汽車客運站，呢間客運站正式成為歷史。

佔地面積
----

面積係70000幾平方米（辦公大樓係2000幾平方米）。

主要經營
----

呢個車站嘅主要經營係去廣東省嘅梅州（五華、大埔高陂）、雲浮羅定、汕頭（潮陽、澄海）、汕尾陸河、湛江徐聞海安、清遠（佛岡、南雄、英德青塘）、韶關新豐；湖南省嘅衡陽常甯、永州（寧遠同埋道縣）、邵陽（洞口、武岡、隆回）；江西省嘅撫州崇仁、贛州（興國、南康）；河南省嘅駐馬店同埋泌陽）；四川省南充市儀隴縣；福建省龍岩市永定縣；廣西欽州市靈山、玉林市等。附近有14條巴士路線經過呢度附近。

附近嘅交通
-----

* 巴士：永泰客運站、友誼路口（永泰客運站）

攞過嘅獎
----

呢個站攞過以下呢啲獎：

* 廣州交通郵電系統維護穩定及社會治安綜合治理先進單位
* 廣州地區道路春運工作先進單位
* 廣州道路春運公路客運聯網售票工作三等獎
* 廣州市交通行業創建全國文明城市工作先進單位
* 廣州市巾幗文明崗

攷
-

1. ↑  〈永泰客运站将整合至夏茅客运站〉. 《信息时报》. 2018-12-25. 原著喺2019-04-05歸檔. 喺2019-04-05搵到.

出面網頁
----

* 永泰汽車站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
**音速**（粵拼：jam1 cuk1），又叫**聲速**（sing1 cuk1，部分鄉下地區讀seng1 cuk1），係聲音嘅速度，定義喺每單位時間入面，振動波傳遞嘅距離。

喺舊標準狀況下，聲音喺空氣裡面嘅速度係340米/秒。

公式
--

音速*c*嘅大細都有佢哋嘅公式：

{\displaystyle c={\sqrt {\frac {B}{\rho }}}}
* {\displaystyle B}：不可壓縮率
* {\displaystyle \rho }：密度。

一般嘅狀態方程式（經典力學適用範圍入面）：

{\displaystyle c={\sqrt {\frac {\partial p}{\partial \rho }}}}
遠離液態工作點嘅理想氣體：

{\displaystyle c={\sqrt {KRT}}}
*K*：定壓比熱同定容比熱嘅比。雙原子氣體（計埋空氣）*K*=1.4
*R*：氣體常數。空氣狀態下係287J/(kg·K)
*T*：絕對溫度（K）
實用經典公式：

{\displaystyle c=331+0.6T}
*T*：攝氏溫度。
喺流體入面時：

{\displaystyle c\_{\mathrm {fluid} }={\sqrt {\frac {K}{\rho }}},}
*K*：液體體積模量。

註
-

1. ↑  粤语中的多音字有哪些? 知乎
2. ↑  Nathalie Mayer. "Vitesse du son". Futura-Sciences.com. 喺2017-11-17搵到. `{{cite web}}`: Cite has empty unknown parameter: `|coauthors=` (help)
3. ↑  The Speed of Sound

出面網頁
----

* Calculation: Speed of Sound in Air and the Temperature
* Speed of sound: Temperature Matters, Not Air Pressure
* The Speed of Sound
**麵酵嘅比喻**係耶穌講嘅一個比喻，記載喺《新約聖經》《馬太福音》第13章第33節、同埋《路加福音》第13章第20至21節。

聖經譯文
----

|  |  |  |
| --- | --- | --- |
| 「 | 耶穌又對佢哋講另一個比喻：「天國好比麵酵，有個女人拎嚟放入三斗麵粉裏面，令到成個麵團都發起嚟。」 | 」 |
| ——《馬太福音》13章33節 |

|  |  |  |
| --- | --- | --- |
| 「 | 耶穌又話：「我拎乜嘢嚟比較上帝嘅國呢？佢好比麵酵，有個女人拎嚟放落三斗麵粉裏面，直到成團都發起嚟。」 | 」 |
| ——《路加福音》13章20-21節 |

解釋
--

### 正面

麵酵好似芥菜種子噉樣，放一啲酵入去麵團裏面，成個麵團都會好快噉發起嚟，變成一大團。麵酵嘅比喻乃係講明上帝嘅國點樣擴大發展，正如耶穌傳道初期規模好細，不過佢嘅國度好似酵加入麵團度，迅速噉擴展。

### 反面

麵團係預表教會嘅食物，就係上帝嘅道，係人生命嘅靈糧，麵餅係為獻祭用嘅，係祭司可以食嘅，麵酵喺舊約聖經裏面，乃係指罪惡，例如除酵節，獻血祭，素祭等，都唔可以有酵，表示除罪潔淨，酵能夠污穢聖所嘅嘢；喺新約聖經裏面，乃係指做敗壞唔好嘅嘢，例如假冒為善，一切異端，疑心詭詐，自高自大，所有罪惡，酵嘅本性係唔好嘅。麵酵嘅比喻乃係講明教會當中有錯誤嘅教訓，罪惡影響信徒，令到人偏離真理。

參考
--

1. ↑  〈芥菜種與麵酵〉 (PDF). 原著 (PDF)喺2020年3月15號歸檔. 喺2018年3月19號搵到.
2. ↑  天國好像麵酵

| * 睇
* 傾
* 改
耶穌嘅比喻 |
| --- |
| 比喻 | 
* 唔結果無花果樹
* 無花果樹
* 起屋同打仗
* 撒網
* 警醒僕人
* 半夜朋友
* 好撒馬利亞人
* 婚宴
* 種子發芽生長
* 寶藏
* 斗底下嘅燈
* 麵酵
* 唔見錢
* 迷羊
* 主人同僕人
* 芥菜種
* 新舊
* 珍珠
* 法利賽人同稅吏
* 浪子
* 無知財主
* 財主同拉撒路
* 分羊
* 撒種
* 才幹
* 田稗
* 十個童女
* 兩個債戶
* 兩個仔
* 寡婦同法官
* 唔道德管家
* 唔饒恕人嘅惡僕
* 謙卑同待客之道
* 壞農夫
* 兩種起屋人
* 葡萄園工人

 |
呢篇文講涼茶。搵緊香港地下樂隊組合嘅話，請睇〈**廿四味 (組合)**〉。
**廿四味**（粵拼：jaa6 sei4 mei4\*2）係廣東人常飲嘅涼茶，味苦性寒涼，主要功效清熱毒，喻為最有代表性嘅廣東涼茶。

成份
--

民間廿四味冇固定藥方。唔係每家賣嘅廿四味都用廿四種藥材煎煮嘅。唔同舖頭各有秘方，有啲會多加到「廿八味」，舖頭亦唔會貼出成分，大致有呢啲藥材：

1. 水翁花
2. 鴨腳皮
3. 苦瓜乾
4. 苦梅根（崗梅根）
5. 木患根（木槵根）
6. 山芝麻
7. 三椏苦（三丫苦）
8. 五指柑（五指茶）
9. 毛射香
10. 連翹
11. 蘆根（露兜根）
12. 地膽頭
13. 榕樹鬚
14. 黃牛茶（黃牛木）
15. 救必應
16. 鬼羽箭
17. 布楂葉（布渣葉）
18. 九節茶（葫蘆茶）
19. 蔓荊子
20. 金櫻根（金櫻銀）
21. 金沙籐（海金砂）
22. 金錢草
23. 蒲公英
24. 相思籐（相思藤）
25. 火炭母
26. 冬桑葉
27. 千層紙
28. 白茅根
29. 淡竹葉

宜忌
--

由於廿四味之主要藥材都偏寒涼，所以體質虛寒者、孕婦不宜飲用。食緊西藥或容易藥物敏感嘅，都唔啱。而家有中醫主張用「滋陰降火」嚟對付「熱象」。

參考
--

1. ↑  香港註冊中醫師黃德如，《最緊要健康【中醫篇】》－ 第四集，2007年10月17號

出面網頁
----

* 廿四味
* 廿四味未必足料
**鄭賽賽**（粵拼：zeng6 coi3 coi3；1994年2月5號—），藏族名**索典卓瑪**（sok3 din2 coek3 maa5），係中華人民共和國網球手。

屋企
--

鄭賽賽老豆索南加樂教授生前係西安交通大學教授，繼電保護專家，係中共建政後電工學科第一位藏族博士。

球員生涯
----

鄭賽賽係右手揸拍（雙手反手）。

2019年8月4號，25歲嘅鄭賽賽喺2019年度Mubadala矽谷精英賽（英文：2019 Silicon Valley Classic）單打（英文：2019 Silicon Valley Classic – Singles）決賽以6:3, 7:6(3)贏白俄羅斯籍嘅Арына Сяргееўна Сабаленка（白俄羅斯文：Арына Сяргееўна Сабаленка），首奪WTA頂級巡迴賽單打冠軍，係繼退咗役嘅李娜之後中國網壇第二人。鄭賽賽以非種子球員身份先後贏咗賽事入面嘅8、4、7、2號種子球員，成為聖荷西嘅頭一個中國籍單打冠軍。賽後鄭賽賽嘅單打世界排名跳升17級，由第55位重返2018年12月創下嘅職業生涯最高第38位。

威水史
---

* 最高排名：
	+ 女子單打：38（2018年12月31號）
	+ 女子雙打：15（2016年7月11號）

出面網頁
----

|  |  |
| --- | --- |
|  | 維基同享有多媒體嘅嘢：**Zheng Saisai** |

* "Players WTA Tennis English" (英文).
* "ITF Tennis - Pro Circuit - Player Profile - ZHENG, Saisai (CHN)" (英文).
* "Fed Cup - Player profile - Saisai ZHENG (CHN)" (英文).
* 鄭賽賽嘅新浪微博（需要註冊）
「種子」跳轉嚟呢度。要睇BT用到嘅種子，請去【**種子檔**】。

菜豆籽
**籽**（zai2），又叫**核**（wat6）、**果核**、**種子**，係種子植物胚珠受精後生出嚟嘅結構，多數喺果入面，用嚟繁殖下一代。

結構
--

一般植物嘅籽係由籽皮、胚同胚乳三部分組成。其中：

* 籽皮——籽嘅鎧甲，可以保護籽。
* 胚——植物雛形，植物最緊要部分。
* 胚乳——籽集中養料嘅地區。

分類
--

籽按葉數唔同可以分成單子葉同雙子葉兩個細嘅家族。

* 單子葉植物——凈得一隻葉嘅植物
* 雙子葉植物——有兩隻葉嘅植物。

而有啲植物冇胚乳，養分都儲嗮喺葉度，而養分按物種嚟定。

紀錄
--

籽嘅壽命長短同嘥士都差好遠，有啲籽嘅命好長，成千年都有（例如蓮花嘅籽）；但有啲籽嘅命好短，得幾個禮拜（例如橡膠樹、柳樹嘅籽）。而最大嘅籽唔單止嘥士大，甚至都幾重下（例如椰子嘅籽）；而最細嘅籽嘥士唔單止細到要用顯微鏡先至睇到，甚至凈得幾微克到（例如斑葉蘭嘅籽）；

發芽
--

籽可以用由風力、自力、水力或者動物散播到第啲地方。有啲成熟兼有生命力嘅籽即使有水、氧、溫度等一系列啱嗮發芽條件都唔發芽，呢種現象叫籽瞓覺。大多數野生草木嘅籽都有明顯瞓覺嘅情況，而作物嘅嘅籽就乜。唔同植物嘅籽，瞓覺時間長度都唔一樣。

有關嘅書
----

* 中国少年儿童百科全书 自然·环境 第392页　浙江教育出版社 ISBN 7-5338-1946-2/G·1942

| * 睇
* 傾
* 改
植物六大緊要部位 |
| --- |
| 根　梗　葉　花　果　籽 |
座標: 22°26′13″N 114°09′50″E﻿ / ﻿22.4369596°N 114.1639845°E﻿ / 22.4369596; 114.1639845

上碗窰樊仙宮
**上碗窰樊仙宮**，又叫**樊仙廟**，係喺香港新界大埔上碗窰村，供奉嗰位樊仙係陶瓷業嘅行業神，漸漸演變成為地區嘅保護神，係香港法定古蹟嚟嘅。樊仙宮係由碗窰鄉十條村共同管理，係碗窰鄉公所嘅辦公地點同埋鄉民日常議事嘅地方。樊仙宮旁邊以碗窰村小學改建而成嘅碗窰博物館展示喺遺址發掘出來嘅陶器。

歷史
--

正廳懸掛嘅乾隆庚戍年木牌匾
碗窰村係由姓文同姓謝嘅人喺大明聯手開闢，康熙年間復界，謝氏唔願返港而由文氏獨佔。喺康熙十三年（1674年），南遷嘅客家馬氏族人就向原居嘅文氏買入碗窰村嘅窰場來經營，後來業務漸入佳境，規模逐漸擴大，馬氏十六世祖馬彩淵特登從廣東長樂（今梅州市五華縣）祖地恭請樊仙嚟碗窰坐鎮，樊仙係當地特有嘅行業神信仰，重起廟來供奉。

據考證，樊仙宮係乾隆年間（1736年至1795年）起嘅，但係起廟前樊仙信仰就已經傳入咗，初時係方便生產者禮拜喺窰口附近嘅土壇，之後就發展為磚壇。樊仙宮起咗之後作過多次重修，包括同治七年戊辰（1868年）同光緒二十三年丁酉（1897年），直至到民國十四年乙丑（1925年）樊仙宮再重修，楝咗塊可供研究大埔區珍貴經濟歷史嘅酒樓（茶樓、茶寮）、酒廠、押店、魚欄等舖戶善信芳名嘅碑文記載。之後分別喺 1964年、1976年同埋 2000年重修過。

雖然樊仙宮係陶瓷業行業嘅神廟，但喺 1930年停窰之後，村民轉為務農，但仍然奉樊仙祈求風調雨順，成為咗地區嘅保護神。1949年成立嘅「碗窰公立學校」就起喺樊仙宮側邊，於擴展時喺宮內範圍設校長室、小賣部同埋教職員工廚房等。1964年樊仙宮喺二戰後首次重修，喺正門屋檐下繪畫咗兩幅壁畫，一幅係大埔王肇枝中學，一幅係碗窰後山嘅燕岩，即係表明由王肇枝中學至燕岩都係樊仙宮護佑嘅地方。1970年代中一場嚴重嘅大火，燒毀咗樊仙宮好多歷史遺蹟，大門上面嘅書法同繪畫喺1976年整修嗰時重新上漆。

由於樊仙宮係香港境內唯一供奉樊仙嘅廟宇，見證咗陶瓷業喺香港嘅盛衰，因此喺1999年12月30號，列為法定古蹟。

* 新髹嘅簷下畫可見王肇枝中學新髹嘅簷下畫可見王肇枝中學
* 另一幅係後山嘅燕岩另一幅係後山嘅燕岩
* 光緒丁酉年重修紀念碑石光緒丁酉年重修紀念碑石
* 大門門神大門門神

開放時間
----

每日上晝九點至下晝一點，下晝兩點至五點（逢星期二休息）

逢星期二、元旦日、年初一二三、聖誕及聖誕翌日休息

註
-

1. ↑  碗窰鄉嘅十條村即喉荔枝山、桃源洞、上碗窰、下碗窰、張屋地、新屋家、半山洲、元墩下、燕岩同埋打鐵屻。

參考
--

* 《大埔碗窰窰址及樊仙宮》小冊子 古物古蹟辦事處 (2005)
* 《大埔風物志》大埔區議會一九九七年六月中浣第一百二十三頁
* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

睇埋
--

* 大埔碗窰窰址
* 香港法定古蹟

出面網頁
----

* 康文署：上碗窰樊仙宮
夯土牆。可以睇到佢打橫一層層。
  唔好同**夯**搞亂。
**夯土**（夯讀坑或者亨；Rammed earth）係一隻用泥起嘢方法，主用來起牆。響唔係咁多木，又多泥嘅地方會用得到。夯土係一種好古老嘅方法，響中國黑陶文化已經識得用，用來起城牆，宮室。後尾有磚，石屎，水泥就好少用。近年呢個方法又畀拎返出來用，因為佢夠環保，因為泥周圍都有，亦都係好自然，好平嘅材料。

料
-

料主要係泥，再溝埋沙、石仔同埋黏土等佢實淨啲。傳統亦可以溝石灰或者動物血。而家下可以溝水泥。

方法
--

個方法係先起個模，跟手倒一浸濕泥入去，大約100毫米到250毫米到。然後大大力壓實佢，等佢得返一半厚。呢個步驟可以用機器壓，可以搵幾個人或搵嘢"軋"實佢。壓實之後，又加多浸，重複做一次，又再來，直至整到想要高度為止。因為呢個方去可以整到好穩陣，所以即刻柝模都得。

柝模之後，要整花紋上去嘅話，就最好一個鐘內搞掂，唔係點會太硬做唔到。夯土要一段時間乾，不過可以一路乾一路加工。呢個時候就最好將夯土封實，等佢可以防水。

家下做法通常都會加底先做夯土。底可以係石屎都得。亦都有人再加多層發泡膠。有啲會加色加木加樽，等佢睇落唔同啲。

整好之後，夯土可以揼釘上螺絲都得。有壞亦可以加一樣嘅泥補，睇落完全唔覺。

特性
--

夯土好識儲熱。日頭佢會慢慢熱，晚黑會放返熱出來。所以可以將溫差打勻，咁就唔使用冷氣或暖爐。夯土啱晒冬天保暖。

夯土夠厚夠密，所以隔聲相當好，而泥本身都防火。

無水泥加實之前，夯土最啱乾嘅地方用。濕嘅地方就麻麻地，要加啲唔會畀天氣整壞嘅嘢，好似草都可以。又或者要出加防水。

參考
--

* *Western Living* "earth to saltspring", October 2003.
**小泉進次郎**（ こいずみ しんじろうKoizumi Shinjirō、1981年4月14號—），係日本政治人，前任環境大臣兼內閣府特命擔當大臣（原子能防災）、內閣府大臣政務官、復興大臣政務官、自民黨青年局長、自民黨農林部會長、自民黨厚生勞動省會長等等。

因為有住日本政界入面少有嘅靚仔樣，所以佢畀日本坊間叫做「政界師奶殺手」。

屋企
--

佢老豆係前內閣總理大臣小泉純一郎，阿媽係泰道照山個孫女宮本佳代子（又叫小泉佳代子），太外公係日本出名生意佬泰道照山，哥哥係日本演員小泉孝太郎，老婆係日本女廣播員瀧川雅美。老婆響2020年1月17號生咗個仔。

經歷
--

小泉進次郎響度發表演講
佢由關東大學學院附屬關東學院六浦小學同埋關東學院大學經濟部畢業之後，去咗哥倫比亞大學攻讀政治碩士，期間做咗戰略與國際研究中心嘅非常任研究人員。讀完書之後，佢回流返日本，做咗老豆嘅私人秘書。後嚟老豆純一郎響2008年宣佈退出政界，所以佢就做咗純一郎嘅接班人，響第45屆眾議院議員選舉神奈川縣第11選區當選眾議院議員，重連續四屆（2009年、2012年、2014年、2017年）響同一個選區當選。響2019年，佢畀當今日本首相安倍晉三委任做環境大臣，兼做埋內閣府特命擔當大臣（原子防災）。

響2020年，佢老婆瀧川雅美生咗個仔，佢話要陪個老婆，所以要求放產假，係日本政界第一個放產假嘅官員。但係爾件事就響日本引起極大爭議（原因為響日本好少男人會放產假），有好多人話佢一個堂堂大男人，應該要以事業為先。不過進次郎就話，陪老婆係好應該嘅事，重話自己要帶頭改變日本古老、大男人嘅思想。

攷
-

1. ↑  〈日本政界"师奶杀手"小泉进次郎宣布"休产假"-旅日侨网〉. *www.jpchinapress.com*. 原著喺2020-06-08歸檔. 喺2020-06-08搵到.
2. ↑  〈【以身作則】小泉進次郎將公開放侍產假 創日本內閣大臣先河〉. 《Apple Daily 蘋果日報》 (香港中文). 原著喺2020-06-08歸檔. 喺2020-06-08搵到.
3. ↑  聯合新聞網 (2020-01-18). 〈小泉進次郎放侍產假惹爭議 日本另類職場欺凌有幾嚴重？〉. 《香港01》 (香港中文). 喺2020-06-08搵到.
4. ↑  〈日本環境大臣小泉進次郎休陪產假計劃引熱議〉. 《BBC News 中文》 (繁體中文). 2020-01-17. 喺2020-06-08搵到.
5. ↑  聯合新聞網 (20200115T120326Z). 〈改變職場氛圍 日環境大臣小泉帶頭休育嬰假 | 聯合新聞網：最懂你的新聞網站〉. 《聯合新聞網》 (中文). 喺2020-06-08搵到. `{{cite web}}`: Check date values in: `|date=` (help)
6. ↑  〈小泉進次郎：考慮休陪產假的38歲日本新大臣〉. 《BBC News 中文》 (繁體中文). 2019-09-17. 喺2020-06-08搵到.
**讚美詩篇**（希伯來文：**הַלֵּל**‎，羅馬拼音：Hallel，意思係 ｢讚美｣）喺猶太教通常係指《詩篇》 113-118 篇，喺大多數嘅猶太教節日會唱出來，但係喺新年、贖罪日同普珥節就唔會唱，另外，喺新年嘅最尾六日同喺新月就淨係唱 ｢一半｣，即係跳過 115 篇嘅前半同 116 篇嘅前半；佢係一篇禱文，亦都算係一首歌。

猶太教認為讚美詩篇紀念嘅係神蹟，但係唔會日日有神蹟，所以爾組日日唸唔恰當，所以唔可以日日唸，至於例如以色列國慶一類嘅現代節日應唔應該唸讚美詩篇，同如果唸應該點唸法，猶太律法專家就冇共識。

除咗一般嘅讚美詩篇，另外亦都有**大讚美詩篇**[*暫譯*]（**הלל הגדול**，Hallel haGadol）係指《詩篇》 136 篇，會喺逾越節晚餐唸完普通嗰篇讚美詩篇之後唸。

再另外仲有所謂**每日讚美詩篇**[*暫譯*]（**הלל שבכל יום**，Hallel sheB’khol Yom），又叫**每日讚美經文**[*暫譯*]（猶太巴比倫亞拉姆文：פְּסוּקֵי דְּזִמְרָא‎，羅馬拼音：P’sukei d’Zimra），指《詩篇》 145-150 篇，猶太教認為可以日日唸。

基督教認為猶太教嘅讚美詩篇包括嗮《詩篇》 104-106、111-118、135 同 146-150 篇嘅幾組篇章，咁嘅講法其實同猶太教有好大出入。

攷
-

1. 1 2  《基督教聖經與神學詞典》 (第1版). 香港: 漢語聖經學會. 2003. p. 241. ISBN 962-513-250-3.
2. 1 2 3 4  "Hallel". *Encyclopaedia Judaica* (美國英文). Gale. 2008. 喺2023年3月14號搵到.
3. 1 2 3 4  Etshalom, Yitzchak. "Hallel (I): Hal'lu Avdei Hashem" (美國英文). 喺2023年3月15號搵到.
4. ↑  "Hallelujah" (英國英文). 2009年3月6號. 喺2023年3月14號搵到.
5. 1 2  Posner, Menachem. "What Is Hallel?" (美國英文). 喺2023年3月14號搵到.
6. 1 2  Ginsberg, Darrell (2016年4月24號). "Looking back at the Seder: Hallel Hagadol". *Israel National News* (英文). 喺2023年3月14號搵到.
7. 1 2  Grunfeld, Raphael (2019年5月9號). "Whole Hallel, Half Hallel, No Hallel" (美國英文). 喺2023年3月14號搵到.
8. ↑  "פסוקי דזמרא". *Kavanot* (美國英文). 喺2023年3月15號搵到.
9. ↑  Friedmann, Jonathan L. (2007年11月). "Saying *Hallel* Every Day". *Jewish Magazine* (美國英文). 喺2023年3月14號搵到.

|  |  |
| --- | --- |
| Stub icon | 呢篇**讚美詩篇**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**小港橋**（粵拼：siu2 gong2 kiu4），又叫**雲桂橋**（wan4 gwai3 kiu4）、**鴨知橋**（aap3 zi1 kiu4）、**尚書橋**（soeng6 syu1 kiu4），架喺廣州河南馬涌上高，北連小港，南接瑤頭，同南邊嘅石馬崗組成瑤溪二十四景嘅「石馬帆影」。道橋而家喺海珠區曉港公園入面。1993年，被定為廣州市文物保護單位。

歷史
--

小港橋初頭係木橋。明朝萬曆十年（1582年），禮部尚書何維柏改成石橋。小港橋頭起一石牌坊，刻「雲桂發祥」，所以亦叫「雲桂橋」。清朝康熙十七年（1678年），小港橋同是岸寺一齊復修。嘉慶八年（1803年），小港村父老鄉親同龍溪潘有度倡議重修小港橋。宣統三年（1911年），又試重修。

形制
--

小港橋係三孔石樑橋，用花崗岩砌成。長34.86米，橋面闊3.4米，兩邊石級有38級，橋面兩邊棟石橋欄，有8碌望柱。橋墩砌分水尖。橋中間個窿上高兩邊石樑刻住「雲桂」兩隻字。造型古雅精巧。

攷
-

1. ↑  梁鼎芬 (1954). 《欵紅樓詞》. 儀清室叢書.
2. 1 2  〈雲桂橋〉. 廣州市文化廣電新聞出版局（版權局）. 原著喺2020年3月16號歸檔. 喺2015年12月11號搵到.
3. ↑  冼玉清. 《何維柏與天山草堂》. 嶺南學報 第十一卷第一期.
4. 1 2  〈寂寥古橋：廣州城的「青春」記憶〉. 廣州日報. 2013年5月18號. 原著喺2016年3月4號歸檔. 喺2015年12月11號搵到.
5. ↑  〈雲桂橋 歷史路橋〉. 中國橋樑網. 2011年7月20號. 原著喺2018年4月16號歸檔. 喺2015年12月11號搵到.
6. ↑  吳興祚 (1690). 《鼎建小港是岸庵記》. 小港是岸庵內.
7. ↑  謝蘭生 (1805). 《增修關帝古廟碑記》. 小港關帝廟門外.

| * 睇
* 傾
* 改
廣州河南小港村古蹟 |
| --- |
| 何端恪公祠 · 天山草堂 · 關帝廟 · 是岸庵 · 還石軒 · 康公廟 · 小港橋 · 雲桂發祥坊 · 李仙人墓 |
**讚美操**係由台灣音樂人吳美雲老師作曲編舞，將《聖經》內容編成歌詞，配合伸展動作而成。舞蹈種類多元化，動作快慢都有，有優柔嘅、有芭蕾舞性嘅、有啲似打拳嘅、亦有帶氧運動嘅，適合唔同年紀嘅人。

起源
--

吳美雲每朝早都會去屋企附近嘅公園做運動，喺嗰度有好多嘅運動團體，例如係太極拳、元極舞…等等，大概有三十幾個唔同嘅團體，每日喺公園度帶領人做運動；有三個月，吳美雲每朝都參加呢啲運動團體嘅運動。後嚟，教會嘅師母同吳美雲講，話佢哋教會嘅會友，每朝早都去公園同嗰啲運動團體做早操，但係嗰啲團體多數都係佛教或道教嘅團體，所以嗰啲會友，除咗朝早同嗰啲運動團體做運動之外，亦開始參加佢哋舉辦嘅宗教活動。嗰位師母就勸佢教會嘅會友，唔應該再去參加嗰啲民間信仰嘅活動；但係佢嘅會友回應佢話：「除非，你創立一個基督教嘅運動團體，我就唔再去。」

吳美雲聽咗教會師母講嘅嘢之後，亦都覺得自己呢三個月以嚟所參加嘅運動團體，多數都係其他宗教嘅運動團體。因此吳美雲就向神祈禱話：「神阿！求祢畀我自己創作一個屬於祢嘅運動團體。」就係噉樣，吳美雲開始用聖經嘅話語寫成詩歌、設計動作，創作出一套能夠既可以做運動、亦可以敬拜神嘅讚美操。

讚美操嘅創立
------

讚美操喺2003年由吳美雲老師創立，佢負責作曲同編舞，每首詩歌長三至五分鐘。讚美操為宣揚基督福音，為培養個人靈命增強體能，提昇身、心、靈健康，關懷社區人群，以聖經嘅話語，創作出好多旋律優美而且容易上口嘅經文詩歌來做體操，操中有舞，舞中有操。老少咸宜嘅感恩、喜樂讚美操。

讚美操嘅設計係結合優雅嘅舞蹈同呼吸配合各式健身運動，令到全身嘅筋骨舒展，每日靈修、敬拜、讚美、禱告，以神嘅話語來潔淨心靈，以優美嘅旋律來提昇氣質，以優雅嘅肢體運動來保持健康，亦可以藉住讚美操嘅分享，增強人際互動之間嘅良好關係，提昇年長者嘅生活品質。

參考
--

1. ↑  讚美操創辦人----吳美雲老師

出面網頁
----

* 感恩、喜樂讚美操
* 讚美操協會(香港)
* YouTube上面嘅讚美操嘅頻道
* YouTube上面嘅香港讚美操協會嘅頻道
* 讚美操香港分會嘅Facebook頁
**陳艾森**（粵拼：can4 ngaai6 sam1；1995年10月22號—）係中國國家隊嘅跳水運動員，廣東廣州人，曾經喺2009年參加過東亞運動會嘅跳水比賽。2012年喺羅斯托克辦嘅跳水大獎賽攞咗男子單人10米跳臺冠軍而成名。

生平
--

陳艾森同張雁全一齊，試過喺2009年東亞運動會嘅跳水比賽雙人10米跳臺出過場。
陳艾森喺1995年10月22號喺廣州出世，初期時諗住做體操員，但7歲時因為手臂甩骹而改行做跳水。2009年喺香港辦嘅東亞運動會，同張雁全做男子10米跳臺搭檔時攞咗男雙冠軍。2012年先至正式入國家隊，同年喺羅斯托克辦嘅跳水大獎賽一跳成名。2013年世界跳水系列賽亦攞咗男子10米跳臺冠軍。2014年先後喺倫敦、莫斯科、上海，及仁川亞運會嘅跳水比賽攞咗冠軍同亞軍。2015年先後喺北京、杜拜、喀山、倫敦、温莎、美里達（英文：Mérida, Yucatán）辦嘅跳水大獎賽包攬咗冚唪唥嘅冠軍。2016年2月喺巴西里約熱內盧舉辦嘅跳水比賽分別攞咗男子10米臺嘅雙人冠軍同單人亞軍，同年8月喺奧運會亦攞到男雙10m高臺金牌，之後又幫中國隊贏返失落咗12年嘅單人冠軍，成為咗奧運史上第一位同屆包攬男子10米高台雙冠嘅運動員。

2016年9月13號，佢去到執信中學同學生互動，分享咗佢自己嘅運動古仔。

註
-

1. ↑  "Asian Games: Lin Dan Grabs Badminton Gold, Kuwait Win Coin Toss". *NDTV*. 30 September 2014. 原著喺2015年2月21號歸檔. 喺21 February 2015搵到.
2. ↑  〈世界杯十米台林跃/陈艾森登顶 中国夺12连冠〉. 《腾讯》. 2016-02-22.
3. ↑  〈男子十米台中国揽冠亚军 邱波力压陈艾森夺冠〉. 《腾讯》. 2016-02-25.
4. ↑  〈陈艾森到执信中学"带课间操"〉. 《新快报》. 2016-09-13. 原著喺2016-11-02歸檔. 喺2016-09-15搵到.

連出去
---

* 陳艾森嘅Facebook頁
* Chen Aisen Photos Zimbio
唔好同**遮打革命**搞亂。
9月29號中環東面嘅集會情況
**讓愛與和平佔領中環**（英文：**Occupy Central with Love and Peace**，解做「畀愛同和平霸住中環」，通稱**和平佔中**），亦叫**佔領中環**、**佔中**，係香港大學法律學者戴耀廷教授計劃響2014年搞嘅活動，主題係爭取2017年香港可以落實真普選。呢場活動經已響2014年9月28號正式開波，初頭集中響添馬艦政府總部同金鐘一帶，隨住警方用武力鎮壓，令活動由嗰晚開始蔓延到香港其他地方，變成「遮打革命」。

人物
--

佔領中環記者會
積極推動佔領中環嘅戴耀廷、陳健民同朱耀明被人叫做「佔中三子」。

經過
--

警方施放催淚彈，嘗試驅散參加集會嘅市民
2014年7月2號凌晨，學聯同學民思潮已經喺中環遮打道搞咗場預演佔中，警方用咗5個幾鐘清場，拉咗511人。

8月31號，全國人民代表大會常務委員會宣佈香港政改框架，為特首提名加入好多限制，戴耀廷就決定會啟動佔領中環。9月中，佢哋申請10月1號中華人民共和國國慶嗰日由維園遊行到中環遮打道，再響遮打道集會，但康文署唔畀維園個場佢哋出發，所以惟有取消遊行，只申請遮打道集會，但警方一直都拖住未批。

9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地（「公民廣場」），到27號警方一度清場，重拉咗幾個核心人物，搞到越嚟越多人走去政府總部聲援。28號凌晨1點幾，戴耀廷見既然有好多人集會，就索性宣佈佔領中環行動正式開始。有佔中支持者贊成提早佔中，但亦有參加集會嘅學生覺得畀人騎劫咗。

活動有過萬人參加，逼滿嗮政府總部附近嘅車路，到挨晚警方開始施放胡椒噴霧同催淚彈。嗰晚開始，活動蔓延到中環東面、銅鑼灣，同對面海嘅旺角，30號晚更加蔓延到尖沙嘴。

到呢個地步，活動已經發展到同佔領中環原定計劃好唔同，加上活動已經唔係由「佔中三子」做領導，所以之後嘅發展，畀好多人叫做雨遮革命。至於原定嘅遮打道集會，最後都搞唔成。

爭議
--

陳志豪喺親建制派網站大公網發表評論，指佔領中環唔符合「公民抗命」嘅基本道德準則。佢認為公民抗命應該係：有可能會增加執政者嘅管治成本，但係唔會損害無關人士嘅利益。而佔領中環會損害香港人利益。評論人陳雲就喺facebook寫話，佔領中環唔係投向中央嘅「外爆」，而係投向香港自己嘅「內爆」，並且認為民主黨同蘋果日報立場「怪異」「神奇」。

約翰·羅斯，前倫敦市長肎·利文斯通嘅經濟顧問，批評一啲西方媒體嘅報導太虛偽。佢講：「我唔方便評論香港2017年特首普選問題，事關我始終唔係中國人。但西方媒體就香港問題嘅報導太虛偽。喺英國殖民統治香港嘅150年間，英國從未允許香港人選舉香港總督，美國亦冇因此抗議英國。現時中國為香港設計嘅體系遠比英國民主得多，但美國就強烈抗議中國政府。」

### 藍絲帶團體

內文：藍絲帶
* 幫幫香港出聲行動
* 保普選反佔中大聯盟

參考
--

1. ↑  BBC News - Hong Kong: Tear gas and clashes at democracy protest
2. ↑  〈陳志豪：「占中」已掩蓋正常普選討論〉. 2013-05-22. 原著喺2020-03-28歸檔. 喺2014-02-09搵到.
3. ↑  〈佔領中環，揭開香港階級之戰與世代之爭，香港是生是死，就看大家〉. 2013-03-21. 喺2014-02-09搵到.
4. ↑  CIW, Oct 1, 2014 "British Scholar Criticized Western Media", October 1, 2014.

| * 睇
* 傾
* 改
雨傘革命／雨傘運動 |
| --- |
| 背景 | 民主 · 普遍選舉 · 真普選 · 公民提名 · 公民推薦 · 831決定 · 2016、2017政改 · 提名委員會 · 《中英聯合聲明》 · 《基本法》 · 《公民權利和政治權利國際公約》 · 《一國兩制白皮書》 | 運動標誌：黃雨傘 |
| 過程 | 

|  |  |
| --- | --- |
| 前奏 | 讓愛與和平佔領中環（2013年至2014年） · 6·22公投（2014年6月20至29日） · 2014年七一大遊行（2014年7月1日） · 預演佔中（2014年7月2日） · 黃絲帶行動（2014年9月1日至今） |
| 經過 | 2014年香港學界大罷課（9月22至26日） · 重奪「公民廣場」行動（9月26至27日） · **雨傘革命**（9月28日至12月3日） · 9·28催淚彈驅散行動（9月28至29日） · 佔領運動（9月28日至12月15日） |
| 後期 | 旺角清場及驅散行動（11月25至27日） · 「對準政權，誓爭民主」包圍政府總部行動（11月30日至12月1日） · 金鐘清場行動（12月11日） |

 |
| 佔領區 | 雨傘廣場、夏慤村 |
| 參與團體及人物 | 

|  |  |
| --- | --- |
| 壓力團體 | 和平佔中：戴耀廷、陳健民、朱耀明 | 學聯：周永康、岑敖暉、鍾耀華、羅冠聰、梁麗幗、張秀賢 | 學民思潮：黃之鋒、周庭 | 民陣：陳倩瑩、孔令瑜、楊政賢 | 真普聯：鄭宇碩 | 社工復興運動：邵家臻 | 熱血公民：黃洋達 | 普羅政治學苑：黃毓民 | 文化監暴：何韻詩、何芝君、周博賢 | 教協：葉建源、韓連山 | 學生覺醒：張俊豪 | 學生前線：鄭錦滿 | 佔中後援會：譚得志 | 支援學界全民抗命聯合陣線 | 職工盟 | 稚・言 | 大專政改關注組 |
| 泛民主派政黨 | 公民黨：余若薇、梁家傑、陳淑莊、吳靄儀、毛孟靜、陳家洛 | 民主黨：李柱銘、劉慧卿、何俊仁、李永達、楊森、單仲偕、涂謹申、許智峯、陳樹英、區諾軒 | 工黨：李卓人、張超雄、何秀蘭 | 人民力量：袁彌明、陳偉業、陳志全、劉嘉鴻、譚得志、蘇浩 | 社民連：梁國雄、黃浩銘、曾健成、吳文遠 | 民協：馮檢基 | 街工：梁耀忠 | 新民主同盟 | 公共專業聯盟 |
| 其他 | 《時代雜誌》封面：雨傘人 |《壹傳媒》：黎智英 |《謎米香港》：林雨陽 |

 |
| 審訊裁決 | 七警案 · 重奪公民廣場案 · 佔中九子案 |
| 相關歌曲 | 撐起雨傘 · 為自由 · 海闊天空 · 抗戰二十年 · 不再猶豫 · 光輝歲月 · 長城 · 最好的時刻 · 雞蛋與羔羊 · Do You Hear the People Sing? · 人民之歌 · 問誰未發聲 · 無盡 · 年少無知 · 思潮作動 · 雨傘花 · 獅子山下 · 今晚到干諾道中一起瞓 · 自由花 · 傘下奇蹟 · 民主會戰勝歸來 · 家明 · 篋神 |
| 其他 | 反應 · 傘後組織 · 連儂牆 · 時間軸【2014年10月 – 11月 – 12月】 |
喺數學入邊，**鏈複形**係一種代數結構，由一列嘅阿貝爾羣（或者模）構成，而且連續兩個羣之間都有一個同態，一個同態嘅映像喺下一個同態嘅核入邊。畀一條鏈複形，可以計佢嘅同調，同調係用嚟度佢啲映像同下一個核之間差幾多。如果同調係零，即係每一個映像都啱啱好等於下一個同態嘅核，呢種鏈複形就叫正合序列。

**上鏈複形**同鏈複形好似，差別係佢嘅同態方向係掉轉嘅，對應嘅同調會叫做上同調。

喺代數拓樸入邊，對一個拓樸空間{\displaystyle X}可以定義奇異鏈複形，係由啲「由單純形打去{\displaystyle X}嘅連續函數」組成，個鏈複形入邊嘅同態就係睇呢啲函數限制落去啲單純形嘅邊界嗰陣係點。對應嘅同調叫做奇異同調，可以作為一個拓樸空間嘅不變量。

同調代數呢門學科會研究鏈複形，不過鏈複形可以用落好多唔同嘅學科到，抽像代數、伽華理論、微分幾何、代數幾何都用得到佢。

定義
--

一個**鏈複形**{\displaystyle (A\_{\bullet },d\_{\bullet })}就係一列嘅阿貝爾羣（或者模）... *A*0, *A*1, *A*2, *A*3, *A*4, ...，連續兩個之間有一個同態連接著，呢個同態通常叫**邊界算子**或者**微分**：*d**n* : *A**n* → *A**n*−1，而且佢哋連續兩個複合埋一齊係零映射，寫出嚟就係*d**n* ∘ *d**n*+1 = 0，或者唔要個標記嘅話，就寫做*d*2 = 0。成條鏈複形亦都可以咁樣寫出嚟：

{\displaystyle \cdots {\xleftarrow {d\_{0}}}A\_{0}{\xleftarrow {d\_{1}}}A\_{1}{\xleftarrow {d\_{2}}}A\_{2}{\xleftarrow {d\_{3}}}A\_{3}{\xleftarrow {d\_{4}}}A\_{4}{\xleftarrow {d\_{5}}}\cdots }
**上鏈複形**{\displaystyle (A^{\bullet },d^{\bullet })}係鏈複形嘅對偶概念，係一列嘅阿貝爾羣（或者模）... *A*0, *A*1, *A*2, *A*3, *A*4, ...，連續兩個之間有一個同態*d**n* : *A**n* → *A**n*+1連接著，符合*d**n*+1 ∘ *d**n* = 0。呢個同態通常叫**上邊界算子**或者**上微分**，同樣可以好似鏈複形咁寫出嚟：

{\displaystyle \cdots {\xrightarrow {d^{-1}}}A^{0}{\xrightarrow {d^{0}}}A^{1}{\xrightarrow {d^{1}}}A^{2}{\xrightarrow {d^{2}}}A^{3}{\xrightarrow {d^{3}}}A^{4}{\xrightarrow {d^{4}}}\cdots }
An或者An入邊個標號n一般叫做**度**或者**維度**。鏈複形同上鏈複形嘅分別在於，鏈複形入邊微分係會降低個維度，而上鏈複形入邊係會增加維度。所有可以喺鏈複形上邊定義嘅嘢都可以定義落去上鏈複形度，唯一係要調整返呢個增加/降低維度，同埋會加一個「上」（co-）字。喺呢篇文入邊，定義會落喺鏈複形度。

**有界鏈複形**係指嗰啲得中間有限個{\displaystyle A\_{n}}唔係零，其他左邊同右邊嘅都全部係零嗰啲鏈複形。例子有有限單純複形嘅奇異同調對應嘅鏈複形。一條鏈複形如果超過咗某個維度*N*就全部係零嘅話，就叫做**有上界**，低過某個維度就係零嘅話就叫**有下界**。明顯一個鏈複形係有界若且唯若佢同時有上界同下界。

### 正合序列

內文：正合序列
### 鏈映射

### 鏈同倫

參考資料
----

書目
--

* Bott, Raoul; Tu, Loring W. (1982), *Differential Forms in Algebraic Topology*, Berlin, New York: Springer-Verlag, ISBN 978-0-387-90613-3
* Hatcher, Allen (2002). *Algebraic Topology*. Cambridge: Cambridge University Press. ISBN 0-521-79540-0.
**李孟賢**（英文：**Edwin Mah Lee**，1952年5月5號—2017年12月12號），華裔美國人，係舊金山第43任市長，因為原本個市長紐森（Gavin Newsom）升咗做加州副州長，所以指派咗李孟賢出任代理市長。2011年1月11號喺舊金山市政廳宣誓就職。喺2011年11月，李孟賢贏咗三藩市民選市長選舉，成為舊金山第一個民選華裔市長。2012年1月8號宣誓就職。前舊金山市長兼前州眾議會議長勃朗（Willie Brown）為李孟賢主持宣誓儀式。加州聯邦參議員，亦係前舊金山市長范士丹為李孟賢監誓就職。

生平
--

李孟賢祖籍中國廣東台山四九鎮茶基村，喺美國西雅圖出世。1978年喺加州大學伯克利分校法學院畢業之後，做咗10年民權律師。李孟賢喺1989年入咗舊金山市政府做嘢，先後做過多個部門。喺2005年，李孟賢做咗舊金山行政官，負責管理多個市政府部門。2011年1月10號舊金山前市長紐森提早一年結束任期，轉咗去做加利福尼亞州副州長。舊金山市議會喺翌日召開會議，11個議員一致表决同意正式任命李孟賢做代理市長，用嚟接替紐森空出嘅職位。因而另到李孟賢成為咗舊金山160年歷史上第一個華裔、亞裔市長。2011年11月，李孟賢參選三藩市民選市長選舉，並且得到華埠人士白蘭嘅支持，最後李孟賢贏咗，成為舊金山第一個民選華裔市長。

死
-

喺2017年12月11號晚，李孟賢喺屋企附近嘅Safeway超市買嘢嗰時突然心臟病發倒地，被送去舊金山總醫院（英文：San Francisco General Hospital）之後搶救無效，喺2017年12月12號凌晨1點11分宣布死亡，終年65歲。家住當地嘅眾議院民主黨領袖佩洛西亦有向佢致哀。

參考
--

1. ↑  三藩市市長選舉李孟賢大熱
2. ↑  〈李孟賢任舊金山市長 一路「8」〉. 聯合新聞網. 2012-01-09. 原著喺2012-01-12歸檔. 喺2018-05-04搵到.
3. ↑  孫振飛 (2013-04-12). 〈舊金山市長李孟賢回鄉祭祖〉. 南方都市報. 原著喺2017-12-14歸檔. 喺2017-12-14搵到.
4. ↑  〈舊金山華人目擊李孟賢就職市長向鄉親報告〉 (中國中文). 鳳凰網. 2011-01-12. 原著喺2020-03-25歸檔. 喺2011-01-12搵到.
5. ↑  〈李孟賢成為美國舊金山首位華裔代理市長〉 (中國中文). 網易新聞. 2011-01-12. 原著喺2011-07-27歸檔. 喺2011-01-12搵到.
6. ↑  〈李孟賢宣誓就任舊金山160年歷史上第一個華裔市長〉 (中國中文). 中國新聞網. 2011-01-12. 喺2011-01-12搵到.
7. ↑  San Francisco Mayor Ed Lee dead at 65
8. ↑  〈逝者：李孟賢——美國舊金山華裔市長第一人（粵語）〉. bbc中文. 2017-12-17.

出面網頁
----

* 驚！「幾乎將矽谷搬到舊金山」的華裔市長李孟賢猝逝
鏡蓉書屋門前種咗一樖木芙蓉
**鏡蓉書屋**係香港法定古蹟，曾經係禾坑村嘅書屋，即係大清時嘅學校。鏡蓉書屋響家下沙頭角同軍地中間嘅上禾坑，即係沙頭角公路附近。而間屋就響上禾坑村最叾叾。書屋經過1993年大修之後，就開放畀公眾參觀。

史
-

禾坑村係條客家村，族人姓李。呢族人比較注重讀書，所以就有書屋。而呢間書屋，估計係大清初年開嘅，初初係畀村裏面五到十人讀書嘅卜卜齋。去到乾隆帝做皇帝，即係乾隆年間（1736年到1795年），呢家屋曾經大修，一層變兩層。

到載淳做皇帝，同治十一年（1872年），呢間又再整過。家下鏡蓉書屋四字大字，就係當時粉嶺一帶出名嘅學者李培元題嘅。家下學者相信鏡蓉書屋個名係呢個時定，雖然村民相信之前就有。李培元亦響書屋敎過好多年，佢個學李長春重拎到到廣州府學秀才第一名。

因為書屋出過好多秀才，所以好多其他地方嘅學生都來寄宿讀書，甚至遠到大埔、沙田同荃灣都有人來學。後尾時代變，間書屋變成鄉村小學，去到1986年夏天就執埋。

鏡蓉書屋因為咁有歷史價值，1991年4月就畀香港政府定做法定古蹟，受到《古物及古蹟條例》保護。1992至1993年畀古蹟古物辦事處同建築署夾手叫本地公司執返靚，1993年中執好就開畀公眾參觀。

名
-

鏡蓉書屋個鏡蓉，學者摷到原來大唐時段成式筆記小說《酉陽雜俎》就有。個典故就講李固言落第，即係考試肥佬，就去四川行下。咁佢見到個阿婆，阿婆就同佢講，『郎君明年芙蓉鏡下及第』同『後二紀拜相』。李固言第二年再考，竟然咁橋個題目係《人鏡芙蓉》，而廿年後重做埋宰相。

而咁啱同治十年（1871年），間屋書大修前一年，粉嶺龍躍頭有個員生叫鄧蓉鏡，佢就響呢年考到進士，係呢帶二百年來第一個。所以，學者估計李培元題呢個名，係想學生好似李固言同鄧蓉鏡一樣讀到書，有功名。

屋
-

鏡蓉書屋係兩層兩進嘅屋，係青磚砌成，長方形，中間有天井。正中係門廳，天井同正廳。除咗大門比較靚，其他都好平實。下面個廳係課室，側邊耳房係教員室，而閣仔就畀學生住。房同房之間用泥磚同夯土間。

參考
--

* 《鏡容書屋(小冊子)》. 康樂及文化事務署. 2003年3月.

註
-

1. ↑  讀「督」。係同【𢽴】/【𢽚】同意

出面網頁
----

* 康樂及文化事務署-古物古蹟辦事處
**提邦功**王子（泰文：ทีปังกรรัศมีโชติ，2005年4月29號—），全名**提邦功·拉沙米觸**（泰文：สมเด็จพระเจ้าลูกยาเธอ เจ้าฟ้าทีปังกรรัศมีโชติ），係泰國卻克里王朝成員之一，拉瑪十世同第三任老婆希拉米個仔，亦係拉瑪十世最細個細路。

經歷
--

提邦功響度接受軍事訓練
提邦功2005年響曼谷Siriraj醫院出世，係哇集拉隆功最細嘅仔。而提邦功個名係由阿爺蒲眉王改嘅，響6月15號公佈。兩日之後，提邦功獲封為「王子」，有咗皇室銜頭，而稱號係「殿下」。同日，皇室幫佢搞咗滿月禮。

提邦功一直響Dusit Palace嘅Chitralada School度讀書，直至2017年佢去德國拜仁Bavarian International School留學。

王位繼承
----

雖然拉瑪十世有五個仔，但頭四個仔都畀佢趕出去外國，冇咗王位繼承權，而且未畀哇集拉隆功本人承認，因此佢係拉瑪十世咁多個仔之中唯一一個到依家都仲有皇室銜頭嗰個；另外拉瑪十世仲有兩個女，不過跟據泰國王位繼承法，男人比女人有優先繼承權。所以提邦功係泰國王位假定繼承人，有可能係下任泰王。

但由於拉瑪十世早就響2014年同希拉米離婚，所以提邦功到依家都未畀人立為王儲。對於佢最終可唔可以做到國王，依然係未知數。

攷
-

1. ↑  〈存档副本〉. *www.thepprathan.com*. 原著喺2018-08-13歸檔. 喺2020-09-26搵到.

| * 睇
* 傾
* 改
現任法定繼承人 |
| --- |
| 非洲 | 
* 斯威士蘭 （N/A）
* 萊索托 萊羅托利·塞伊索
* 摩洛哥 穆萊·哈桑

 |
| 美洲 | 
* 安提瓜巴布達 巴哈馬 伯利茲 加拿大 格林納達 牙買加 聖傑氏尼維斯 聖盧西亞 聖文森特格林納丁斯 威廉

 |
| 亞洲 | 
* 巴林 薩勒曼
* 不丹 吉格梅·納姆耶爾·旺楚克
* 汶萊 穆赫塔迪·比拉
* 柬埔寨 N/A（由皇位委員會選出）
* 日本 文仁
* 約旦 侯賽因
* 科威特 米沙爾·艾哈邁德
* 馬來西亞 納茲林慕依祖丁沙 / 易卜拉欣·伊斯邁 （統治者會議侯選人）
* 阿曼 齊亞贊·賓·海賽姆
* 卡塔爾 阿卜杜拉·賓·哈馬德·賓·哈利法 （事實上）
* 沙特阿拉伯 穆罕默德·賓·薩勒曼
* 泰國 提邦功（假定）
* 阿拉伯聯合酋長國 穆罕默德·賓·扎耶德（事實上）

 |
| 歐洲 | 
* 安道爾 N/A（分別由法國公民投票同埋教宗而選出）
* 比利時 伊利沙伯
* 丹麥 費特力
* 列支敦士登 阿洛伊斯（攝政）
* 盧森堡 基曉慕
* 摩納哥 積基斯
* 荷蘭 嘉芙蓮娜-艾瑪利亞
* 挪威 哈康
* 西班牙 莉安諾（假定）
* 瑞典 維多利亞
* 英國 威廉
* 梵蒂岡 N/A（由教宗選舉選出）

 |
| 大洋洲 | 
* 澳洲 紐西蘭 巴布亞新畿內亞 所羅門群島 圖瓦盧 威廉
* 湯加 圖普托阿·烏庫卡拉拉

 |
| 
* 睇埋: 現任主權君主一覽

 |
隻狗知唔知鏡入面嗰個係自己呢？佢個腦有冇「自己」呢個概念呢？
**鏡測試**（英文：**mirror test**）係廿一世紀初動物行為學（尤其係對動物認知嘅研究）上成日用嘅一種實驗，指睇吓一隻動物識唔識得喺鏡入面認得自己，用嚟測試隻動物有冇自我意識：自我意識係一種心理狀態，指一個個體意識到自己係同第啲個體以及環境分離嘅一件物體；响廿一世紀初嘅認知科學上一般認為，如果一隻動物有「自己」嘅概念，噉佢理應會能夠（例如）喺塊鏡入面睇到自己頭頂上面有笪污漕嘢，並且郁手清理笪嘢。

根據鏡測試嘅結果，絕大多數嘅動物物種都冇自我意識，而人、黑猩猩同鬼蝠魔鬼魚等嘅物種係少數嘅例外。

睇埋
--

* 動物認知
* 認知心理學

攷
-

1. ↑  Povinelli, D.; de Veer, M.; Gallup Jr. G.; Theall, L.; van den Bos, R. (2003). "An 8-year longitudinal study of mirror self-recognition in chimpanzees (Pan troglodytes)". *Neuropsychologia*. 41 (2): 229-334.
2. ↑  Ari, Csilla; D’Agostino, Dominic P. (2016). "Contingency checking and self-directed behaviors in giant manta rays: Do elasmobranchs have self-awareness?". *Journal of Ethology*. 34 (2): 167-174.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**揚子鱷** |
| --- |
| 揚子鱷揚子鱷 |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬蟲綱 Reptilia |
|
|
|
|
|
| 目 | 鱷目 Crocodilia |
|
|
|
|
|
|
|
|
| 科 | 鼉科 Alligatoridae |
|
|
|
|
|
| 屬 | *揚子鱷屬 Alligator* |
|
|
|
|
|
|
|
| 種 | ***揚子鱷 A. sinensis*** |
|

 |
|
| 二元學名 |
| **Alligator sinensis**Fauvel，1879年 |
|
|
|
| 揚子鱷嘅分布（綠色部分）揚子鱷嘅分布（綠色部分） |
|
|
|
|
|
|
|
|
|
|
|

**揚子鱷**，又叫做**鼉**（音：駝），俗稱**豬婆龍**、**土龍**，係鱷魚一種，中國特有。種種鰾魚之中，揚子鱷入最細之列。

分佈
--

揚子鱷主要喺中國長江中下游，揚子江一帶搵到。附近草澤同湖泊，都係佢棲身之所。

食物
--

主要以魚類、甲殼類、蛙類、水鳥為主。

繁殖
--

6月交配，7至8月間產卵生蛋。

揚子鱷亦係所有鱷魚品種中唯一會冬眠嘅一種，每年11月份進入「初冬眠階段」，水溫低過12度就會進入「深冬眠階段」。喺「初冬眠階段」，揚子鱷無嗮胃口，匿埋喺個窿裏頭，有時重會爬出來喺岸邊曬太陽，畀人惹就會咬人。而到咗「深冬眠階段」佢就成日瞓覺，無嗮攻擊力，人甚至可以摸摸可以抱抱，要到第二年嘅3月底到4月初先會醒。

種群繁殖、動向
-------

揚子鱷（攝於香港動植物公園）
現時，嘉道理農場暨植物園、香港海洋公園同香港動植物公園都有養揚子鱷，嘉道理農場所養嘅揚子鱷係2007年由香港海洋公園送嘅。而舊時荔園動物園亦養過揚子鱷，同大象天奴一樣都係園內養得最耐嘅動物。安徵揚子鱷養殖場每年有300條配額畀公園申請飼養，價錢係每 10cm 要100文人民幣。

資料來源
----

* 《中國重點野生動物研究叢書：揚子鱷》
* 《中國珍稀動物》
* 《兩生爬行類圖鑑》
* 香港動植物公園揚子鱷介紹

相
-

* 
* 
* 
* 
* 
* 
* 揚子鱷揚子鱷

|  |  |
| --- | --- |
|  | 維基同享有多媒體嘅嘢： **Alligator sinensis** |